open-index/open-wikipedia-markdown huggingface dataset:
సంగీతా కుమారి సింగ్ డియో

**సంగీత కుమారి సింగ్ డియో** (జననం 3 డిసెంబర్ 1961) ఒడిశా రాష్ట్రానికి చెందిన రాజకీయ నాయకురాలు. ఆమె బోలంగీర్ లోక్‌సభ నియోజకవర్గం నుండి ఐదుసార్లు ఎంపీగా ఎన్నికైంది.
## జననం, విద్యాభాస్యం
సంగీత కుమారి సింగ్ డియో 1961 డిసెంబర్ 3న న్యూఢిల్లీలో అమర్ సింగ్, ప్రభా సింగ్ దంపతులకు జన్మించింది. ఆమె ఢిల్లీ యూనివర్శిటీలోని జీసస్ అండ్ మేరీ కాలేజ్ నుండి పొలిటికల్ సైన్స్‌లో బిఎ (ఆనర్స్), న్యూ ఢిల్లీలోని ఇనిస్టిట్యూట్ ఆఫ్ ఎలక్ట్రానిక్స్ అండ్ టెలికమ్యూనికేషన్ ఇంజనీర్స్ నుండి కంప్యూటర్ ప్రోగ్రామింగ్‌లో డిప్లొమా పూర్తి చేసింది.  ఆమె తండ్రి అమర్ సింగ్, ఇండియన్ పోలీస్ సర్వీస్ (ఐపిఎస్) అధికారి, న్యూ ఢిల్లీలోని ఆల్ ఇండియా ఇన్‌స్టిట్యూట్ ఆఫ్ మెడికల్ సైన్సెస్ (AIIMS)లో పీఆర్ ఇన్‌ఛార్జ్‌గా పదవీ విరమణ చేశాడు.
## రాజకీయ జీవితం
సంగీత కుమారి సింగ్ డియో తన భర్త కనక్ వర్ధన్ సింగ్ డియో అడుగుజాడల్లో రాజకీయాలలోకి వచ్చి  1998లో జరిగిన లోక్‌సభ ఎన్నికలలో బోలంగీర్ నియోజకవర్గం నుండి బీజేపీ అభ్యర్థిగా పోటీ చేసి తొలిసారి గెలిచి 12వ లోక్‌సభకు ఎన్నికైంది. ఆమె 1999, 2004లో గెలిచి 2014లో ఓటమిపాలై  2019, 2024లో జరిగిన సార్వత్రిక ఎన్నికల్లో తిరిగి లోక్‌సభకు ఎన్నికైంది. 

సంగీత కుమారి సింగ్ డియో 2024లో జరిగిన లోక్‌సభ ఎన్నికలలో బోలంగీర్ నియోజకవర్గం నుండి బీజేపీ అభ్యర్థిగా పోటీ చేసి తాం సమీప బీజేడీ అభ్యర్థి సురేంద్ర సింగ్ బోయిపై 132664 ఓట్ల తేడాతో  లోక్‌సభ సభ్యురాలిగా ఎన్నికైంది. ఈ ఎన్నికలలో సంగీతకు  6,17,744 ఓట్లు రాగా, తన సమీప ప్రత్యర్థి బిజూ జనతాదళ్ (బిజెడి) అభ్యర్థి సురేంద్ర సింగ్ భోయ్ 4,23,309 ఓట్లతో రెండో స్థానంలో, కాంగ్రెస్ అభ్యర్థి మనోజ్ మిశ్రా 1,97,091 ఓట్లతో మూడో స్థానంలో నిలిచాడు.
 
## మూలాలు

వర్గం:18వ లోక్‌సభకు ఎన్నికైన మహిళా సభ్యులు
వర్గం:18వ లోక్‌సభ సభ్యులు
వర్గం:ఒడిశా వ్యక్తులు
వర్గం:ఒడిశా రాజకీయ నాయకులు
సీ.పీ. జోషి

**సీ.పీ. జోషి** (జననం 29 జూలై 1950) భారతదేశానికి చెందిన రాజకీయ నాయకుడు. ఆయన నాథ్‌ద్వారా నియోజకవర్గం నుండి ఐదుసార్లు ఎమ్మెల్యేగా ఎన్నికై, 2009లో జరిగిన లోక్‌సభ ఎన్నికల్లో భిల్వారా లోక్‌సభ నియోజకవర్గం నుండి ఎంపీగా ఎన్నికై  2009 నుండి 2013 వరకు కేంద్ర రైల్వే, రోడ్డు రవాణా, రహదారులు & పంచాయతీరాజ్ శాఖ మంత్రిగా, ఆ తరువాత 16 జనవరి 2019  నుండి  20 డిసెంబర్ 2023 వరకు రాజస్థాన్ శాసనసభ స్పీకర్‌గా  పని చేశాడు.
## జననం, విద్యాభాస్యం
సీ.పీ. జోషి 29 జూలై 1950న రాజస్థాన్ రాష్ట్రం, నాథద్వారాలో జన్మించాడు. ఆయన తన ప్రాథమిక, ఉన్నత మాధ్యమిక విద్యను నాథ్‌ద్వారాలో పూర్తి చేసి యూనివర్శిటీ కాలేజ్ ఆఫ్ సోషల్ సైన్సెస్ & హ్యుమానిటీస్, ఉదయపూర్ నుండి లాలో బిఎతో గ్రాడ్యుయేషన్ పూర్తి చేసి ఆ తరువాత మాస్టర్స్, పీహెచ్‌డీ  పూర్తి చేశాడు. జోషి  ఉదయపూర్‌లోని యూనివర్శిటీ కాలేజ్ ఆఫ్ సోషల్ సైన్సెస్ & హ్యుమానిటీస్ లెక్చరర్‌గా తన విద్యా వృత్తిని ప్రారంభించి ఆ తరువాత ఉదయపూర్‌లోని మోహన్‌లాల్ సుఖాడియా విశ్వవిద్యాలయంలో సైకాలజీ ప్రొఫెసర్‌గా పని చేసి రాజకీయాలలోకి వచ్చాడు.
## రాజకీయ జీవితం
సీ.పీ. జోషి మోహన్ లాల్ సుఖాడియా ప్రోద్బలంతో రాజకీయాల్లో వచ్చి 1980లో తొలిసారిగా నాథ్‌ద్వారా నుంచి ఎమ్మెల్యేగా ఎన్నికయ్యాడు. ఆయన ఆ తరువాత 1985, 1998, 2003 ఎన్నికలలో గెలిచి 7 డిసెంబర్ 1998 నుండి 4 డిసెంబర్ 2003 వరకు అశోక్ గెహ్లోట్ మంత్రివర్గంలో విద్య, గ్రామీణాభివృద్ధి, పంచాయతీరాజ్, పబ్లిక్ హెల్త్ ఇంజనీరింగ్, పాలసీ ప్లానింగ్, ఇన్ఫర్మేషన్ టెక్నాలజీ శాఖల మంత్రిగా పని చేశాడు. 

సీ.పీ. జోషి  2003లో రాజస్థాన్ శాసనసభలో ప్రతిపక్ష నేతగా, రాజస్థాన్ ప్రదేశ్ కాంగ్రెస్ కమిటీ అధ్యక్షుడిగా నియమితులయ్యాడు. ఆయన 2008 రాజస్థాన్ శాసనసభ ఎన్నికలలో బీజేపీ అభ్యర్థి కళ్యాణ్ సింగ్ చౌహాన్‌ చేతిలో కేవలం ఒక ఓటు తేడాతో ఓడిపోయి, భారత ఎన్నికల చరిత్రలో ఒక్క ఓటు తేడాతో శాసనసభ ఎన్నికల్లో ఓడిపోయిన రెండో వ్యక్తిగా నిలిచాడు. 2004 అసెంబ్లీ ఎన్నికల సమయంలో కర్ణాటకలోని సంతేమరహళ్లి నియోజకవర్గంలో ఆర్. ధృవనారాయణపై ఏఆర్ కృష్ణమూర్తి ఒక్క ఓటు తేడాతో ఓడిపోయిన మొదటి అభ్యర్థి.  

సీ.పీ. జోషి 2009లో జరిగిన లోక్‌సభ ఎన్నికల్లో భిల్వారా లోక్‌సభ నియోజకవర్గం నుండి ఎంపీగా ఎన్నికై 2009 నుండి 2013 వరకు మన్మోహన్ సింగ్ మంత్రివర్గంలో కేంద్ర రైల్వే, రోడ్డు రవాణా, రహదారులు & పంచాయతీరాజ్ శాఖ మంత్రిగా పని చేశాడు. ఆయన 2013 నుండి 2018 వరకు ఆల్ ఇండియా కాంగ్రెస్ కమిటీ ప్రధాన కార్యదర్శిగా పని చేశాడు. సీ.పీ. జోషి 2014 లోక్‌సభ ఎన్నికలలో జైపూర్ రూరల్ నియోజకవర్గం నుండి పోటీ చేసి ఓడిపోయాడు. 

సీ.పీ. జోషి 2018లో జరిగిన శాసనసభ ఎన్నికల్లో నాథద్వారా శాసనసభ నియోజకవర్గం నుండి ఎమ్మెల్యేగా ఎన్నికై  రాజస్థాన్ శాసనసభ స్పీకర్‌గా పని చేశాడు. ఆయన 2023లో జరిగిన శాసనసభ ఎన్నికలలో బీజేపీ అభ్యర్థి విశ్వరాజ్ సింగ్ మేవార్‌పై  నాథ్‌ద్వారా నియోజకవర్గం నుండి పోటీ చేసి ఓడిపోయాడు.

## మూలాలు

వర్గం:రాజస్థాన్ రాజకీయ నాయకులు
వర్గం:భారత జాతీయ కాంగ్రెస్ నాయకులు
కైలాష్ చంద్ర మేఘవాల్

**కైలాష్ చంద్ర మేఘవాల్** (జననం 1934 మార్చి 22) రాజస్థాన్ రాష్ట్రానికి చెందిన రాజకీయ నాయకుడు. ఆయన ఆరుసార్లు ఎమ్మెల్యేగా ఎన్నికై రాష్ట్ర మంత్రిగా, రెండుసార్లు టోంక్ నియోజకవర్గం నుండి లోక్‌సభ సభ్యుడిగా ఎన్నికై 2003 నుండి 2004 వరకు కేంద్ర సామాజిక న్యాయ & సాధికారత సహాయ మంత్రిగా పనిచేశాడు.
## ప్రజా ప్రతినిధిగా ఎన్నిక

* 1977-1985, రాజస్థాన్ శాసన సభ్యుడు (రెండు పర్యాయాలు)
* 1989 జలోర్ నుండి 9వ లోక్ సభకు ఎన్నికయ్యారు
* 1990 రాజస్థాన్ శాసన సభ్యుడు (3వ పర్యాయం)
* 1993-1998 రాజస్థాన్ శాసన సభ్యుడు (4వ పర్యాయం)
* 2001 సెప్టెంబరు 22 13వ లోక్‌సభకు తిరిగి ఎన్నికయ్యారు (ఉప ఎన్నికలో, 2వ పర్యాయం)
* 2004 14వ లోక్‌సభకు టోంక్ నియోజకవర్గం నుండి తిరిగి ఎన్నికయ్యారు, (3వసారి)
* 2013 రాజస్థాన్ శాసన సభ్యుడు (5వ పర్యాయం)
* 2018 రాజస్థాన్ శాసన సభ్యుడు (6వ పర్యాయం)

## నిర్వహించిన పదవులు

* 1962 ప్రజా సోషలిస్ట్ పార్టీ జాయింట్ సెక్రటరీ, రాజస్థాన్
* 1969-1975 భారతీయ జనసంఘ్ జాయింట్ సెక్రటరీ, రాజస్థాన్
* 1977 గనులు & భూగర్భ శాస్త్రం, పంచాయతీ రాజ్ & గొర్రెలు, ఉన్ని మంత్రిత్వ శాఖ స్వతంత్ర బాధ్యత కలిగిన రాష్ట్ర మంత్రి, రాజస్థాన్ ప్రభుత్వం
* 1978 కేబినెట్ మంత్రి, సహకరిత, గనులు, భూగర్భ శాస్త్రం, రాజస్థాన్ ప్రభుత్వం
* 1980-1982, రాష్ట్ర భారతీయ జనతా పార్టీ కార్యదర్శి, 
* 1981-1984 సభ్యుడు, పబ్లిక్ అకౌంట్స్ కమిటీ, రాజస్థాన్ శాసనసభ
* 1982-1985 బీజేపీ రాష్ట్ర ప్రధాన కార్యదర్శి 
* 1987 నుండి బీజేపీ రాష్ట్ర ఉపాధ్యక్షుడు 
* 1991-1992 రాజస్థాన్ నీటిపారుదల శాఖ మంత్రి
* 1994-1998 రాజస్థాన్ హోం, గనులు& ముద్రణ శాఖ మంత్రి
* 2003-2004 కేంద్ర సామాజిక న్యాయ & సాధికారత శాఖ మంత్రి
* రాజస్థాన్ గనులు, భూగర్భ శాస్త్ర కేబినెట్ మంత్రి (20.12.2013-21.01.2014)
* రాజస్థాన్ శాసనసభ స్పీకర్ (22.01.2014 నుండి 15.01.2019)

## మూలాలు

వర్గం:1934 జననాలు
వర్గం:భారతీయ జనతా పార్టీ రాజకీయ నాయకులు
వర్గం:రాజస్థాన్ వ్యక్తులు
వర్గం:రాజస్థాన్ రాజకీయ నాయకులు
టోంక్ లోక్‌సభ నియోజకవర్గం

**టోంక్ లోక్‌సభ నియోజకవర్గం** భారతదేశంలోని రాజస్థాన్ రాష్ట్రంలోని పూర్వ లోక్‌సభ  నియోజకవర్గం. ఈ నియోజకవర్గం 2008లో పార్లమెంటరీ నియోజకవర్గాల పునర్విభజనలో భాగంగా రద్దు చేయబడింది.

## ఎన్నికైన సభ్యులు

* 1952: మాణిక్య లాల్ వర్మ, భారత జాతీయ కాంగ్రెస్
* 1957: హీరా లాల్ శాస్త్రి, భారత జాతీయ కాంగ్రెస్
* 1962: జమ్నాలాల్ బైర్వా, స్వతంత్ర పార్టీ
* 1967: జమ్నాలాల్ బైర్వా, స్వతంత్ర పార్టీ
* 1971: రామ్ కన్వర్ బైర్వా, స్వతంత్ర పార్టీ
* 1977: రామ్ కన్వర్ బైర్వా, జనతా పార్టీ
* 1980: బన్వారీ లాల్ బైర్వా, భారత జాతీయ కాంగ్రెస్
* 1984: బన్వారీ లాల్ బైర్వా, భారత జాతీయ కాంగ్రెస్
* 1989: గోపాల్ పచెర్వాల్, జనతాదళ్
* 1991: రామ్ నారాయణ్ బైర్వా, భారతీయ జనతా పార్టీ
* 1996: శ్యామ్ లాల్ బన్సీవాల్, భారతీయ జనతా పార్టీ
* 1998: దోవరకా ప్రసాద్ బైర్వా, భారత జాతీయ కాంగ్రెస్
* 1999: శ్యామ్ లాల్ బన్సీవాల్, భారతీయ జనతా పార్టీ
* 2001: కైలాష్ మేఘవాల్, భారతీయ జనతా పార్టీ (ఉప ఎన్నికలు)
* 2004: కైలాష్ మేఘవాల్, భారతీయ జనతా పార్టీ

## మూలాలు

వర్గం:రాజస్థాన్ లోక్‌సభ నియోజకవర్గాలు
భారతదేశంలోని కమ్యూనిస్టు పార్టీల జాబితా

ఈ పేజీలో భారతదేశంలోని కమ్యూనిస్ట్ భావజాలానికి అనుగుణంగా ఉన్న రాజకీయ పార్టీల జాబితా ఉంది.

భారతదేశంలోని చాలా కమ్యూనిస్ట్ పార్టీలు వాటి మూలాన్ని తిరిగి గుర్తించాయి.

(i) కమ్యూనిస్ట్ పార్టీ ఆఫ్ ఇండియా

(ii) కమ్యూనిస్ట్ పార్టీ ఆఫ్ ఇండియా (మార్క్సిస్ట్)

(iii) కమ్యూనిస్టు పార్టీ ఆఫ్ ఇండియా (మార్క్సిస్ట్-లెనినిస్ట్)

## భారత ఎన్నికల సంఘంలో నమోదైన కమ్యూనిస్ట్ పార్టీలు

### జాతీయ పార్టీ హోదా కలిగిన కమ్యూనిస్ట్ పార్టీలు

### రాష్ట్ర పార్టీ హోదా కలిగిన కమ్యూనిస్టు పార్టీలు

## చిన్న కమ్యూనిస్టు పార్టీలు

## ట్రోత్స్కీ కమ్యూనిస్ట్ పార్టీలు
* న్యూ సోషలిస్ట్ ఆల్టర్నేటివ్ (ఇండియా)
* రాడికల్ సోషలిస్ట్ (భారతదేశం)
* బోల్షెవిక్ ఇంటర్నేషనల్ మార్క్సిస్ట్ టెండెన్సీ ఇండియా
* వర్కర్స్ సోషలిస్ట్ పార్టీ (ఇండియా)

### కమ్యూనిస్ట్ పార్టీలకు ట్రోత్స్కీ మొగ్గు
* రివల్యూషనరీ కమ్యూనిస్టు పార్టీ ఆఫ్ ఇండియా

## పార్లమెంటరిజం, ఎన్నికలవాదాన్ని తిరస్కరించే మావోయిస్టు పార్టీలు
* కమ్యూనిస్ట్ పార్టీ ఆఫ్ ఇండియా (మావోయిస్ట్)

## ఇవికూడా చూడండి
* భారతదేశంలోని రాజకీయ పార్టీల జాబితా
* భారతదేశ రాజకీయాలు

## మూలాలు

వర్గం:భారతదేశ రాజకీయ పార్టీలు
వర్గం:కమ్యూనిస్టు పార్టీలు
సాలంబర్ లోక్‌సభ నియోజకవర్గం

**సాలంబర్ లోక్‌సభ నియోజకవర్గం** భారతదేశంలోని రాజస్థాన్ రాష్ట్రంలోని పూర్వ లోక్‌సభ నియోజకవర్గం. ఈ నియోజకవర్గం 2008లో పార్లమెంటరీ నియోజకవర్గాల పునర్విభజనలో భాగంగా రద్దు చేయబడింది. 

## ఎన్నికైన సభ్యులు

* 1952-76: *నియోజకవర్గం ఉనికిలో లేదు*
* 1977: లాల్జీభాయ్ మీనా, జనతా పార్టీ
* 1980: జై నారాయణ్ రోట్, భారత జాతీయ కాంగ్రెస్
* 1984: అల్ఖా రామ్, భారత జాతీయ కాంగ్రెస్
* 1989: నంద్ లాల్ మీనా, భారతీయ జనతా పార్టీ
* 1991: భేరు లాల్ మీనా, భారత జాతీయ కాంగ్రెస్
* 1996: భేరు లాల్ మీనా, భారత జాతీయ కాంగ్రెస్
* 1998: భేరు లాల్ మీనా, భారత జాతీయ కాంగ్రెస్
* 1999: భేరు లాల్ మీనా,  భారత జాతీయ కాంగ్రెస్
* 2004: మహావీర్ భగోరా, భారతీయ జనతా పార్టీ
* 2008 నుండి: *నియోజకవర్గం ఉనికిలో లేదు*

## ఎన్నికల ఫలితాలు

### 2004

## మూలాలు

వర్గం:రాజస్థాన్ లోక్‌సభ నియోజకవర్గాలు
ఓసీ

**ఓసీ (ఓన్లీ సినిమా)** 2024లో విడుదలైన తెలుగు సినిమా. కౌండిన్య ప్రొడక్షన్స్‌ బ్యానర్‌పై బివిఎస్ నిర్మించిన ఈ సినిమాకు విష్ణు బొంపెల్లి దర్శకత్వం వహించాడు. హరీష్ బొంపెల్లి, మాన్య సలాడి, రోయల్ శ్రీ, లక్ష్మీ కిరణ్ ప్రధాన పాత్రల్లో నటించిన ఈ సినిమా ట్రైలర్‌ను జూన్ 2న నటుడు మురళి మోహన్‌, కామారెడ్డి ఎమ్మెల్యే కాటిపల్లి వెంకటరమణారెడ్డి చేతులమీదుగా విడుదల చేసి, సినిమాను జూన్ 7న విడుదల చేశారు. 
## కథ
హైదరాబాద్ ఓ బస్తీలో అనాథలైన రాక్ (హరీష్ బొంపెల్లి), మాగ్నైట్ (రాయల్ శ్రీ), కమల్ హాసన్ (లక్ష్మీ కిరణ్) ముగ్గురు ప్రాణ స్నేహితులు. ఎప్పటికైనా సినిమాల్లో నటించాలని అనుకునే వీరు ఫిల్మ్ నగర్, కృష్ణా నగర్ లొని ప్రతి స్టూడియో, సినిమా ఆపీసు తిరుగుతూ సినిమా ఆడిషన్స్ ఇస్తుంటారు.  ఈ క్రమంలో వారికీ అసిస్టెంట్ డైరెక్టర్ సందీప్ తో పరిచయం ఏర్పడుతుంది. ఆ తరువాత అనుకోని పరిస్థితుల్లో గల్లీ రౌడీ బాబు రావు (జీవన్ కుమార్)తో గొడవలు మొదలై వీరికి అండగా ఉన్న నర్సింగ్‌ను బాబు రావు  చంపేస్తాడు. దీంతో వీరు ప్రాణ భయంతో పారిపోతారు. అలా పారిపోయిన వీరు తమ లక్ష్యం కోసం ఏం చేశారు? బాబురావు మనుషులనుండి  ఎలా తప్పించుకున్నారు? చివరికి వీరికి అవకాశం వచ్చిందా ? లేదా? అనేదే మిగతా సినిమా కథ.
## నటీనటులు
* హరీష్ బొంపెల్లి
* మాన్య సలాడి
* రోయల్ శ్రీ
* జీవన్ కుమార్
* లక్ష్మీ కిరణ్
*యోగి
*వివేక్
* సర్కార్ 
* సూర్య పింపిమ్

## సాంకేతిక నిపుణులు
*బ్యానర్:  కౌండిన్య ప్రొడక్షన్స్‌
*నిర్మాత: బీ.వీ.ఎస్‌
*కథ: లక్ష్మి కిరణ్ అల్లంరాజు
* స్క్రీన్‌ప్లే, దర్శకత్వం: విష్ణు బొంపెల్లి
*సంగీతం: భోలే శావళి
*సినిమాటోగ్రఫీ: తుమ్మలపల్లి సాయిరాం 
* కొరియోగ్రాఫర్: సత్య మాస్టర్
## పాటలు

## మూలాలు

వర్గం:2024 తెలుగు సినిమాలు
పీపుల్స్ అలయన్స్ ఫర్ గుప్కర్ డిక్లరేషన్

**పీపుల్స్ అలయన్స్ ఫర్ గుప్కర్ డిక్లరేషన్** అనేది జమ్మూ కాశ్మీర్‌లోని అనేక రాజకీయ పార్టీల మధ్య ఏర్పడిన రాజకీయ కూటమి. ఇది పూర్వపు జమ్మూ - కాశ్మీర్ రాష్ట్రంలోని ఆర్టికల్ 35ఎతోపాటు ప్రత్యేక హోదాను పునరుద్ధరించడం ద్వారా ఈ ప్రాంతానికి స్వయంప్రతిపత్తి కోసం ప్రచారం చేస్తోంది. ఫరూక్‌ అబ్దుల్లా కూటమికి అధ్యక్షుడిగా ఉన్నాడు.

## నేపథ్యం
2019 ఆగస్టు 5న, భారత పార్లమెంటు భారత రాజ్యాంగంలోని ఆర్టికల్ 370ని రద్దు చేసింది, జమ్మూ - కాశ్మీర్‌కు తాత్కాలిక ప్రత్యేక హోదా, తద్వారా విదేశీ వ్యవహారాలు, రక్షణ, కమ్యూనికేషన్ మొదలైన ఇతర వ్యవహారాలలో రాష్ట్రం అనుభవిస్తున్న పరిమిత స్వయంప్రతిపత్తికి ముగింపు పలికింది. రాష్ట్రం పునర్వ్యవస్థీకరించబడి రెండు కొత్త కేంద్రపాలిత ప్రాంతాలుగా పశ్చిమాన జమ్మూ - కాశ్మీర్, తూర్పున లడఖ్ పరిణామం చెందింది.

భారత ప్రభుత్వం మాజీ ముఖ్యమంత్రులు ఫరూక్ అబ్దుల్లా, ఒమర్ అబ్దుల్లా, మెహబూబా ముఫ్తీలతో సహా రాష్ట్రంలోని ప్రధాన రాజకీయ నాయకులను గృహనిర్బంధంలో ఉంచింది. రాష్ట్రవ్యాప్తంగా ఇంటర్నెట్ సేవలను నిలిపివేసింది.

## సభ్య పార్టీలు

### మాజీ సభ్యులు
* జమ్మూ కాశ్మీర్ పీపుల్స్ కాన్ఫరెన్స్) (2020-21)
* జమ్మూ & కాశ్మీర్ పీపుల్స్ మూవ్‌మెంట్) (2020-22)

## గుప్కర్ ప్రకటనలు

### మొదటి ప్రకటన
2019 ఆగస్టు 4న, కింది నాయకులు *గుప్కర్ నివాసంలో* సమావేశమయ్యారు:

### రెండవ ప్రకటన
రెండవ గుప్కార్ డిక్లరేషన్, నేషనల్ కాన్ఫరెన్స్, పీపుల్స్ డెమోక్రటిక్ పార్టీ, కమ్యూనిస్ట్ పార్టీ ఆఫ్ ఇండియా (మార్క్సిస్ట్), జమ్మూ అండ్ కాశ్మీర్ పీపుల్స్ కాన్ఫరెన్స్, అవామీ నేషనల్ కాన్ఫరెన్స్, ఇండియన్ నేషనల్ కాంగ్రెస్, జమ్మూ & కాశ్మీర్ పీపుల్స్ ఉద్యమం సహా ఏడు రాజకీయ పార్టీలు 2020 ఆగస్టు 22న సంతకం చేశాయి. 2019 ఆగస్టు 4నాటి యథాతథ స్థితికి తాము కట్టుబడి ఉన్నామని సంతకం చేసినవారు మరోసారి నొక్కి చెప్పారు. గుప్కర్ ప్రకటన, పార్టీలు ఆర్టికల్ 370, ఆర్టికల్ 35ఎ పునరుద్ధరణకు కృషి చేస్తాయి.

2020 నవంబరు 17న, భారత జాతీయ కాంగ్రెస్ పీపుల్స్ అలయన్స్ ఫర్ గుప్కర్ డిక్లరేషన్ తో తమ ప్రమేయాన్ని ఖండించింది. వారి జమ్మూ - కాశ్మీర్ నాయకత్వం వారు రాష్ట్ర స్థాయి ఎన్నికల కూటమిని కొనసాగించవచ్చని పేర్కొన్నారు కానీ ప్రకటనలపై తాము సంతకం చేయలేదని తిరస్కరించింది. భారత త్రివర్ణ పతాకాన్ని విడిచిపెట్టడంపై మెహబూబా ముఫ్తీ చేసిన వ్యాఖ్యలను అలాగే భారతదేశ అంతర్గత విషయాలలో విదేశీ జోక్యం కోరుతూ ఫరూక్ అబ్దుల్లా చేసిన ప్రకటనలను కూడా కాంగ్రెస్ పార్టీ ఖండించింది.

### తర్వాత పరిణామాలు
2021 జనవరి 19న, జమ్మూ కాశ్మీర్ పీపుల్స్ కాన్ఫరెన్స్ సభ్య పార్టీలతో విభేదాలను పేర్కొంటూ కూటమి నుండి వైదొలుగుతున్నట్లు ప్రకటించింది. 2022 జూలై 4న, జమ్మూ & కాశ్మీర్ పీపుల్స్ మూవ్‌మెంట్ స్పష్టమైన రోడ్‌మ్యాప్ లేనందున కూటమిని విడిచిపెట్టింది.

## చిహ్నాలు
మాజీ జమ్మూ - కాశ్మీర్ రాష్ట్ర జెండాను కూటమి అధికారిక చిహ్నంగా ఉపయోగిస్తుంది.

## ఇవికూడా చూడండి
* భారత జాతీయ అభివృద్ధి సమ్మిళిత కూటమి

## మూలాలు

## బాహ్య లింకులు
* అధికారిక ట్విట్టర్ ఫీడ్

వర్గం:2019 స్థాపితాలు
వర్గం:జమ్మూ కాశ్మీరు
వర్గం:భారతదేశ రాజకీయ పార్టీలు
బిల్హౌర్ లోక్‌సభ నియోజకవర్గం

**బిల్హౌర్ లోక్‌సభ నియోజకవర్గం** ఉత్తర ప్రదేశ్ రాష్ట్రంలోని పూర్వ లోక్‌సభ నియోజకవర్గాలలో ఒకటి. ఈ నియోజకవర్గం 2002లో ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా లోక్‌సభ నియోజకవర్గాల పునర్విభజనలో భాగంగా 2008లో  భాగంగా రద్దు చేయబడింది.

## అసెంబ్లీ నియోజకవర్గాలు

## ఎన్నికైన సభ్యులు

## ఎన్నికల ఫలితాలు

### 1989

### 1991

### 1996

### 1998

### 1999

### 2004

### 2007 ఉప ఎన్నిక

## మూలాలు

## బయటి లింకులు
 
వర్గం:లోక్‌సభ మాజీ నియోజకవర్గాలు
దామోదర్ అగర్వాల్

**దామోదర్ అగర్వాల్** భారతీయ జనతా పార్టీకి చెందిన భారతీయ రాజకీయవేత్త. ఆయన 18వ లోక్‌సభ సభ్యుడు.

## విద్య
అగర్వాల్ రాజస్థాన్ విశ్వవిద్యాలయం నుండి తన బి.కామ్, ఎం. ఎ. పూర్తి చేసాడు.

## రాజకీయ జీవితం
ప్రస్తుతం భిల్వారా నియోజకవర్గం నుంచి లోక్‌సభ సభ్యుడిగా ఎన్నికయ్యాడు. ఆయన 2024 భారత సార్వత్రిక ఎన్నికలలో తన సమీప ప్రత్యర్థి అభ్యర్థి సి. పి. జోషిని 354,606 ఓట్ల తేడాతో ఓడించి గెలుపొందాడు.

## మూలాలు
వర్గం:జీవిస్తున్న ప్రజలు
వర్గం:రాజస్థాన్ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు
వర్గం:లోక్‌సభ సభ్యులు
సత్యభామ (2024 సినిమా)

**సత్యభామ** 2024లో విడుదలైన తెలుగు సినిమా. శశికిరణ్ తిక్క సమర్పణలో ఆరుమ్ ఆర్ట్స్ బ్యానర్‌పై బాబీ తిక్క, శ్రీనివాసరావు తక్కలపల్లి నిర్మించిన ఈ సినిమాకు సుమన్ చిక్కాల దర్శకత్వం వహించాడు. కాజల్ అగర్వాల్, నవీన్ చంద్ర, ప్రకాష్ రాజ్, నాగినీడు, హర్షవర్ధన్ ప్రధాన పాత్రల్లో నటించిన ఈ సినిమా టీజర్‌ను 2023 నవంబర్ 10న, ట్రైలర్‌ను 2024 మే 24న విడుదల చేసి, సినిమాను జూన్ 7న విడుదల చేశారు. 

ఈ సినిమా 2024 జూన్ 27 నుండి అమెజాన్ ప్రైమ్‌ వీడియో ఓటీటీలో స్ట్రీమింగ్ ప్రారంభమైంది.
## కథ
సత్యభామ(కాజల్) షీ టీమ్స్ ఏసీపీగా ఉంటుంది. రైటర్ అమరేందర్(నవీన్ చంద్ర)ను ప్రేమించి పెళ్లి చేసుకుంటుంది. ఓ రోజు హ‌సినా అనే యువ‌తి వ‌చ్చి తన భ‌ర్త య‌దు న‌న్ను బాగా హింసిస్తున్నాడ‌ని,  ఎలాగైనా తనకు సాయం చేయాలని సత్యభామను కోరుతుంది. దీంతో స‌త్య‌భామ హ‌సినా భ‌ర్త‌ను కొట్టి గ‌ట్టిగా వార్నింగ్ ఇచ్చి వెళ్లిపోతుంది.  పోలీసుల‌కు ఫిర్యాదు చేసింద‌నే కోపంతో హసీనాను ఆమె భర్త  య‌దు కిరాతకంగా చంపేస్తాడు. య‌దుని పట్టుకోవడంతోపాటు హసీనా తమ్ముడు ఇక్బాల్ మిస్సింగ్ వెనకున్న మిస్టరీని ఛేదించే సమయంలో  సత్యభామకు ఎదురైన సవాళ్లు ఏంటి? వాటిని దాటుకుని ఆమె ఈ కేసును ఎలా ఛేదించింది? అనేదే మిగతా సినిమా కథ.

## నటీనటులు

*కాజల్ అగర్వాల్
*నవీన్ చంద్ర
*ప్రకాష్ రాజ్
*నాగినీడు
*హర్షవర్ధన్
*రవి వర్మ
*అంకిత్ కొయ్య
*సంపద ఎన్
*ప్రజ్వల్ యద్మ
*నేహా పఠాన్
*అనిరుధ్ పవిత్రన్
*సత్య ప్రదీప్తి
*రోహిత్ సత్యన్
*కోదాటి పవన్ కళ్యాణ్

## సాంకేతిక నిపుణులు
*బ్యానర్: ఆరుమ్ ఆర్ట్స్
*నిర్మాత: బాబీ తిక్క, శ్రీనివాసరావు తక్కలపల్లి
*కథ: రమేష్ ఎడ్మ, ప్రశాంత్ రెడ్డి మోటాడూ
* స్క్రీన్‌ప్లే, దర్శకత్వం: సుమన్ చిక్కాల
*సంగీతం:  శ్రీ చరణ్ పాకాల
*సినిమాటోగ్రఫీ: విష్ణు బేసి
*ఎడిటర్: కోదాటి పవన్ కళ్యాణ్
*పాటలు:  చంద్రబోస్, రమేష్ ఎడ్మ

## పాటలు

## మూలాలు

## బయటి లింకులు
*
చంద్రప్రకాశ్ జోషి

**చంద్ర ప్రకాష్ జోషి** (జననం 1975 నవంబరు 4) ఒక భారతీయ రాజకీయ నాయకుడు. రాజస్థాన్ రాష్ట్రంలోని చిత్తోర్‌గఢ్ లోక్‌సభ నియోజకవర్గం నుండి 17వ లోక్‌సభ పార్లమెంటు సభ్యుడు, 2019లో మొదటిసారిగా ఎన్నికయ్యాడు. 2013లో రాజస్థాన్ లో భారతీయ జనతా పార్టీ రాష్ట్ర అధ్యక్షుడిగా నియమితులయ్యాడు. ఆయన ఆర్ఎస్ఎస్ నేపథ్యం నుండి వచ్చాడు.

## పదవులు
ఆయన భారతీయ జనతా యువమోర్చా రాష్ట్ర అధ్యక్షుడిగా పనిచేసాడు. ప్రస్తుతం ఆయన భారతీయ జనతా పార్టీ రాజస్థాన్ రాష్ట్ర అధ్యక్షుడిగా ఉన్నాడు.

## మూలాలు
వర్గం:1975 జననాలు
వర్గం:భారత ఎంపీలు 2014–2019
వర్గం:భారత ఎంపీలు 2019–2024
వర్గం:భారత ఎంపీలు 2024–2029
వర్గం:భారతీయ జనతా పార్టీ రాజకీయ నాయకులు
వర్గం:రాజస్థాన్ రాజకీయ నాయకులు
వర్గం:లోక్‌సభ సభ్యులు
గిరిజా వ్యాస్

**గిరిజా వ్యాస్** (1946 జూలై 8 - 2025 మే 01) ఒక భారతీయ రాజకీయవేత్త, కవి, రచయిత. ఆమె చిత్తోర్‌గఢ్ లోక్‌సభ నియోజకవర్గం నుండి భారత పార్లమెంటు దిగువసభ అయిన 15వ లోక్‌సభ సభ్యురాలు, భారత జాతీయ మహిళా కమిషన్ మాజీ అధ్యక్షురాలు.

## వ్యక్తిగత జీవితం
గిరిజా వ్యాస్ 1946 జూలై 8న కృష్ణ శర్మ, జమునా దేవి వ్యాస్ దంపతులకు జన్మించింది. తత్వశాస్త్రంలో డాక్టరేట్ పొందిన తరువాత, ఆమె ఉదయపూర్ లోని మోహన్ లాల్ సుఖాడియా విశ్వవిద్యాలయం, డెలావేర్ విశ్వవిద్యాలయంలో ప్రొఫెసర్ గా చేసింది.

ఆమె ఎనిమిది పుస్తకాలు రాసింది, వాటిలో హిందీ, ఉర్దూ, ఆంగ్లంలో మూడు కవితా సంపుటాలు కూడా ఉన్నాయి. *ఎహ్సాస్ కే పర్*లో ఆమె ఉర్దూ కవితలు ఉన్నాయి, *సీప్, సముందర్ ఔర్ మోతీ*లో ఆమె హిందీ, ఉర్దూ పద్యాలు రెండూ ఉన్నాయి, *నోస్టాల్జియా* ఆంగ్ల పద్యాలతో సుసంపన్నం చేయబడింది.

## రాజకీయ జీవితం
1985లో, భారత జాతీయ కాంగ్రెస్ పార్టీ అభ్యర్థిగా, ఆమె రాజస్థాన్ లోని ఉదయపూర్ నుండి శాసనసభ సభ్యురాలిగా ఎన్నికయ్యింది, 1990 వరకు రాజస్థాన్ ప్రభుత్వం మంత్రిగా పనిచేసింది.

1991లో, ఆమె లోక్‌సభలో రాజస్థాన్ లోని ఉదయపూర్ కు ప్రాతినిధ్యం వహిస్తూ భారత పార్లమెంటుకు ఎన్నికయ్యింది, పాములపర్తి వెంకట నరసింహారావు మంత్రిత్వ శాఖలో భారత సమాఖ్య ప్రభుత్వంలో ఉప మంత్రి (సమాచార, ప్రసారం) గా నియమితులయ్యింది.
* 1993 తరువాతః అధ్యక్షురాలు, అఖిల భారత మహిళా కాంగ్రెస్
* 1993-96: సభ్యురాలు, సంప్రదింపుల కమిటీ, పెట్రోలియం, సహజ వాయువు మంత్రిత్వ శాఖ సభ్యుడు, హౌస్, విదేశీ వ్యవహారాలపై స్టాండింగ్ కమిటీ
* 1996: 11వ లోక్‌సభకు తిరిగి ఎన్నిక (2వ సారి) 
* 1996 తరువాతః సభ్యురాలు, రాజ్ భాషపై కమిటీ సభ్యురాలు, మహిళా సాధికారతపై కమిటీ సభ్యురాలు.
* 1999: 13వ లోక్‌సభకు తిరిగి ఎన్నిక (3వ సారి) 
* 1999-2000: సభ్యురాలు, పెట్రోలియం, రసాయనాల కమిటీ
* 2001 నుండి 2004 వరకు ఆమె రాజస్థాన్ ప్రావిన్షియల్ కాంగ్రెస్ కమిటీ అధ్యక్షురాలిగా కూడా పనిచేసింది. ప్రస్తుతం, ఆమె అఖిల భారత కాంగ్రెస్ కమిటీ మీడియా విభాగం చైర్పర్సన్, ఇండో-ఇయు సివిల్ సొసైటీ సభ్యురాలు.
* 2005 ఫిబ్రవరిలో, మన్మోహన్ సింగ్ నేతృత్వంలోని యుపిఎ ప్రభుత్వంలో కాంగ్రెస్ పార్టీ ఆధిపత్యం చెలాయించింది, రాజ్యాంగబద్ధమైన, చట్టబద్ధమైన సంస్థ అయిన ఐదవ జాతీయ మహిళా కమిషన్ ఛైర్‌పర్సన్ పదవికి ఆమెను నామినేట్ చేసింది, ఈ పదవిలో ఆమె 2011 ఆగస్టు 1 వరకు కొనసాగింది.
* ఆమె 2008లో రాజస్థాన్ లో ఎంఎల్ఏగా కూడా ఎన్నికయ్యింది. ఆమె 2013లో గృహనిర్మాణ, పట్టణ పేదరిక నిర్మూలన మంత్రిగా పనిచేసింది.
## మరణం
గిరిజా వ్యాస్ 79 ఏళ్ల వయసులో అగ్నిప్రమాదంలో గాయపడి 2025 మే 1న కన్నుమూసింది. రాజస్థాన్ ఉదయపూర్ లోని తన స్వంత ఇంట్లో 2025 మార్చి 31న పూజ చేస్తున్న సమయంలో హారతి ఇస్తుండగా ప్రమాదవశాత్తు దుపట్టాకు మంటలు అంటుకుని ఆమె తీవ్రంగా గాయపడింది. వెంటనే స్థానిక ఆసుపత్రికి ఆమెను తీసుకెళ్లారు. మరింత మెరుగైన చికిత్స కోసం అక్కడి నుంచి అహ్మదాబాద్ కు తరలించారు. నెల రోజుల పాటు ఆసుపత్రిలో చికిత్స పొందుతున్న ఆమె పరిస్థితి విషమించి తుదిశ్వాస విడిచింది. ఆ మరుసటి రోజున ఆమె అంత్యక్రియలు ఉదయపుర్ లో నిర్వహించారు.

## మూలాలు

వర్గం:భారత మంత్రివర్గంలో మహిళా సభ్యులు
వర్గం:11వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:20వ శతాబ్దపు భారతీయ రచయిత్రులు
వర్గం:1946 జననాలు
వర్గం:2025 మరణాలు
వసంత్ సాఠే

**వసంత్ పురుషోత్తం సాఠే** ( 1925 మార్చి 5-  2011 సెప్టెంబర్ 23) భారత జాతీయ కాంగ్రెస్ పార్టీకి చెందిన భారతీయ రాజకీయ నాయకుడు. అతను వృత్తి రీత్యా న్యాయవాది.  1972 లో వసంత్ సాతే పార్లమెంట్ సభ్యుడిగా ఎన్నికయ్యాడు.  1980 లలో కేంద్రం మంత్రిగా పని చేశాడు. సోషలిస్టు పార్టీ సభ్యుడు అయిన ఆయన 1978లో ఇందిరాగాంధీ రెండోసారి పార్టీని చీల్చిన తర్వాత కాంగ్రెస్‌ పార్టీలోకి చేరాడు. అతను ఆసియన్ గేమ్స్ 1982  *హమ్ లాగ్* మొదటి రంగు భారతీయ సోప్-ఒపెరా కోసం భారతీయ టెలివిజన్ రంగు ప్రసారానికి దారితీసిన ప్రక్రియను ప్రారంభించినప్పుడు అతను కేంద్ర సమాచార  ప్రసార మంత్రిగా తన పదవీకాలానికి కూడా ప్రసిద్ది చెందాడు.   

## బాల్యం విద్యాభ్యాసం

వసంత పురుషోత్తం సాఠే 1925 మార్చి 5న మహారాష్ట్రలోని నాసిక్‌లో పురుషోత్తం సాఠే దంపతులకు జన్మించారు.

వసంత్ సాతే నాసిక్‌లోని భోంస్లా మిలిటరీ స్కూల్‌లో తన ప్రారంభ విద్యను అభ్యసించాడు.  నాగ్‌పూర్ మహావిద్యాలయంలో తన మాస్టర్స్ ఎకనామిక్స్  పొలిటికల్ సైన్స్ పూర్తి చేసాడు, ఆ తర్వాత నాగ్‌పూర్ విశ్వవిద్యాలయం మోరిస్ కాలేజీలో న్యాయశాస్త్రంలో పట్టా పొందాడు.

## రాజకీయ జీవితం

వసంత్ సాఠే 1948లో సోషలిస్ట్ పార్టీలో చేరి తన రాజకీయ జీవితాన్ని ప్రారంభించాడు, ఆ తర్వాత కాంగ్రెస్‌ పార్టీలో చేరారు. 1972లో వసంత్ సాఠే మహారాష్ట్రలోని విదర్భ ప్రాంతంలోని అకోలా నియోజకవర్గం నుంచి ఎంపీగా గెలిచి పార్లమెంటులోకి అడుగు పెట్టారు 1980లలో ఆయన వార్ధా నియోజకవర్గం నుంచి పోటీ చేసి ఎంపీగా గెలిచాడు. 1980, 1984, 1989లో వార్ధా నియోజకవర్గం నుంచి హ్యాట్రిక్ విజయాలు సాధించిన ఆయన 1991, 1996 ఎన్నికలలో ఓడిపోయారు. సాఠే భారత ప్రభుత్వం లో కేంద్ర  మంత్రిగా పనిచేశారు. అతను దేశానికి సంబంధించిన క్లిష్టమైన సమస్యలపై పోరాడాడు. అతను భారతదేశానికి రాష్ట్రపతి పాలనను పరిచయం చేశాడు.

1980లో కేంద్ర సమాచార  ప్రసార మంత్రిత్వ శాఖ మంత్రిగా పని చేశాడు. 1982లో రసాయనాలు  ఎరువులు, 1985లో ఉక్కు, గనులు & బొగ్గు, 1986లో ఇంధన శాఖ మంత్రిగా పనిచేశాడు. అంతకుముందు ముందు 1972లో ప్లానింగ్ కమిషన్ కన్సల్టేటివ్ కమిటీలో సభ్యుడు. 1988–1989 నుండి కమ్యూనికేషన్స్ కమిటీ సభ్యుడిగా పనిచేశాడు.

అతను 1992-95 మధ్య ఇండో-జపాన్ అధ్యయన కమిటీకి ఛైర్మన్‌గా పని చేశాడు ‌1993లో ఇండియన్ కౌన్సిల్ ఫర్ కల్చరల్ రిలేషన్స్ అధ్యక్షుడయ్యాడు. అతను యునెస్కో, ప్రపంచ శాంతి కాంగ్రెస్  ఇంటర్-పార్లమెంటరీ యూనియన్‌లో భారతదేశానికి ప్రాతినిధ్యం వహించాడు.

2005లో అతను తన 81వ పుట్టినరోజున తన స్వీయ-జీవిత చరిత్ర *జ్ఞాపకాలను హేతువాదిని* విడుదల చేశాడు. 

## వ్యక్తిగత జీవితం

వసంత్ సాఠే 1949 ఫిబ్రవరి 7న దివంగత జయశ్రీ సాఠేను వివాహం చేసుకున్నారు. వసంత్ సాఠే దంపతులకు 3 పిల్లలు ఉన్నారు: ఇద్దరు కూతుళ్ళు సుహాస్  సునీతి  ఒక కొడుకు, సుభాష్ ఢిల్లీ సమీపంలోని గుర్గావ్‌లో పారిశ్రామికవేత్త.

వసంత్ సాఠే భారతదేశంలోని గురుగ్రామ్‌లో  2011 సెప్టెంబర్ 23న గుండెపోటుతో మరణించాడు. సాయంత్రం ఛాతిలో నొప్పి రావడంతో వెంటనే ప్రైవేటు ఆసుపత్రికి తరలించగా అప్పటికే మృతి చెందినట్లు వైద్యులు ప్రకటించారు. 

## మూలాలు

వర్గం:1925 జననాలు
వర్గం:2011 మరణాలు
వర్గం:మహారాష్ట్ర వ్యక్తులు
2024 ఐసీసీ పురుషుల టీ20 ప్రపంచ కప్

**2024 ఐసీసీ పురుషుల టీ20 ప్రపంచ కప్** ఐసీసీ పురుషుల T20 ప్రపంచ కప్ తొమ్మిదవ ఎడిషన్. ఈ టోర్నమెంట్ 1 నుండి 29 జూన్ 2024 వరకు వెస్టిండీస్, యునైటెడ్ స్టేట్స్‌లో జరగనుంది. ఈ టోర్నమెంట్‌కు వెస్టిండీస్ రెండోసారి ఆతిథ్యం ఇస్తుంది, యునైటెడ్ స్టేట్స్‌లో ఆడిన మొదటి ప్రధాన ఐసీసీ టోర్నమెంట్ ఇదే.

కెనడా, ఉగాండా తొలిసారిగా పురుషుల టీ20 ప్రపంచ కప్‌కు అర్హత సాధించగా, సంయుక్త రాష్ట్రాలు సహ-హోస్ట్‌ల కారణంగా తొలిసారిగా  పాల్గొన్నాయి. 

**[[2024 ఐసీసీ పురుషుల టీ20 ప్రపంచకప్ ఫైనల్|టీ20 ప్రపంచకప్‌ 2024 ఫైనల్ మ్యాచ్‌]]<nowiki/>లో దక్షిణాఫ్రికాపై భారత క్రికెట్ జట్టు 7 పరుగుల తేడాతో విజయం సాధించింది.**

టీ20 వ‌ర‌ల్డ్ క‌ప్ ఫైన‌ల్‌లో సౌతాఫ్రికాపై టీమిండియా విజ‌యం సాధించిన‌ అనంత‌రం విరాట్ కోహ్లి, రోహిత్ శర్మ, రవీంద్ర జడేజాలు టీ20ల‌కు రిటైర్‌మెంట్ ప్ర‌క‌టించారు. 

## వేదికలు

## జట్లు

## గ్రూప్ స్టేజ్

### గ్రూప్ A
ప్రధాన వ్యాసం: 2024 ICC పురుషుల T20 ప్రపంచ కప్ గ్రూప్ A

### గ్రూప్ B
ప్రధాన వ్యాసం: 2024 ICC పురుషుల T20 ప్రపంచ కప్ గ్రూప్ B

----

### గ్రూప్ C
ప్రధాన వ్యాసం: 2024 ICC పురుషుల T20 ప్రపంచ కప్ గ్రూప్ C

----

### గ్రూప్ D
ప్రధాన వ్యాసం: 2024 ICC పురుషుల T20 ప్రపంచ కప్ గ్రూప్ D

----

## సూపర్ 8

### గ్రూప్ 1

----

### గ్రూప్ 2

----

## నాకౌట్ దశ
నాకౌట్ దశ బ్రాకెట్ క్రింద చూపబడింది, ప్రతి మ్యాచ్ విజేతలను బోల్డ్‌తో సూచిస్తుంది.




### సెమీ ఫైనల్స్
#### సెమీ-ఫైనల్ 1

----
#### సెమీ-ఫైనల్ 2

----

## ఫైనల్

## ప్రైజ్‌మనీ
*  ఈ ట్రోఫీతో  టీమ్ ఇండియా ఐసీసీ నుంచి 2.45 మిలియన్ డాలర్లు అంటే దాదాపు 20.42 కోట్ల బహుమతిని అందుకుంది.
* భారత జట్టు ఒక్కో విజయానికి విడిగా రూ.26 లక్షలు, ఈ టోర్నీ ద్వారా భారత జట్టు రూ.22.76 కోట్లు బహుమతిని అందుకుంది.
* రన్నరప్‌గా నిలిచిన దక్షిణాఫ్రికాకు 1.28 మిలియన్ డాలర్లు (దాదాపు రూ. 10.67 కోట్లు) లభించింది. ఇది ఛాంపియన్ జట్టు ప్రైజ్ మనీలో సగం. 
* దక్షిణాఫ్రికా 8 మ్యాచ్‌లు గెలిచినందుకు విడిగా సుమారు 2.07 కోట్ల రూపాయలు. ఈ టోర్నీ ద్వారా దక్షిణాఫ్రికా మొత్తం రూ.12.7 కోట్లు ఆర్జించింది.

*సెమీ ఫైనల్‌లో ఓడిన జట్లకు ఐసీసీ రూ.6.56 కోట్ల ప్రైజ్ మనీని ఉంచింది. దీని ప్రకారం సెమీ ఫైనల్స్‌లో ఓడిన ఆఫ్ఘనిస్థాన్, ఇంగ్లండ్ జట్లకు రూ.6.56 కోట్లు వచ్చాయి. ప్రైజ్ మనీ కాకుండా ఒక్కో మ్యాచ్ విజయానికి ప్రత్యేకంగా రూ.26 లక్షలు అందజేస్తారు.
* సూపర్-8 రౌండ్ నుంచి నిష్క్రమించిన ఒక్కో జట్టుకు 3.18 కోట్లు అందుకోన్నాయి. ఈ అవార్డును గెలుచుకున్న జట్లలో వెస్టిండీస్, ఆస్ట్రేలియా, బంగ్లాదేశ్, యునైటెడ్ స్టేట్స్ ఉన్నాయి. ఇది కాకుండా, ఈ జట్లకు ఒక్కో విజయానికి విడివిడిగా రూ.26 లక్షలు లభిస్తాయి. 
*గ్రూప్ స్టేజి దాటిన జట్టును ఖాళీ చేతులతో వెళ్లేందుకు ఐసీసీ అనుమతించలేదు. అంటే 9 నుంచి 12వ ర్యాంక్‌లో ఉన్న జట్లకు ఐసీసీ ఒక్కో మ్యాచ్ విజయంపై రూ.2.06 కోట్లు అందించనుంది. అలాగే 13 నుంచి 20వ ర్యాంకు జట్లకు దాదాపు రూ.1.87 కోట్లు ఇవ్వనుంది.

## ఇవికూడా చూడండి

* 2024 ఐసీసీ పురుషుల టీ20 ప్రపంచకప్ ఫైనల్

## మూలాలు

వర్గం:క్రికెట్ ప్రపంచ కప్
2024
తానికా సర్కార్

**తానికా సర్కార్** జవహర్ లాల్ నెహ్రూ విశ్వవిద్యాలయానికి చెందిన ఆధునిక భారతదేశ చరిత్రకారిణి. సర్కార్ రచన వలసవాద, వలసానంతర దక్షిణాసియాలో మతం, లింగం, రాజకీయాల  అంతరాలపై దృష్టి పెడుతుంది, ముఖ్యంగా మహిళలు, హిందూ మితవాదం.

## జీవితం, వృత్తి
తనికర్ సర్కార్ ప్రెసిడెన్సీ కళాశాలలో ఆంగ్ల ప్రొఫెసర్ అమల్ భట్టాచార్య, ప్రముఖ సంస్కృతీవేత్త, ప్రారంభ భారతీయ సంస్కృతిపై పండితురాలు సుకుమారి భట్టాచార్య దంపతులకు జన్మించింది. ఆమె తోటి చరిత్రకారుడు సుమిత్ సర్కార్ ను వివాహం చేసుకుంది.

సర్కార్ 1972 లో కలకత్తా విశ్వవిద్యాలయంలోని ప్రెసిడెన్సీ కళాశాల నుండి చరిత్రలో బి.ఎ పట్టా పొందింది. ఆమె 1974 లో కలకత్తా విశ్వవిద్యాలయం నుండి ఆధునిక చరిత్రలో పట్టా పొందారు. 1981లో ఢిల్లీ విశ్వవిద్యాలయం నుంచి పీహెచ్ డీ పట్టా పొందారు.

న్యూఢిల్లీలోని జవహర్ లాల్ నెహ్రూ యూనివర్సిటీలో హిస్టరీ ప్రొఫెసర్ గా పనిచేస్తున్నారు. ఆమె సెయింట్ స్టీఫెన్స్ కళాశాల, ఢిల్లీ విశ్వవిద్యాలయంలోని ఇంద్రప్రస్థ కళాశాలలో కూడా బోధించారు. చికాగో విశ్వవిద్యాలయంలో ఆధునిక భారతీయ చరిత్రను బోధించారు.

## ప్రచురణలు
తానికా సర్కార్ ఈ క్రింది మోనోగ్రాఫ్లను ప్రచురించిందిః

* బెంగాల్ 1928-1934: ది పాలిటిక్స్ ఆఫ్ నిరసన, (ఆక్స్ ఫర్డ్ యూనివర్శిటీ ప్రెస్ ఇండియా, 1987), ఐఎస్ బిఎన్ 978-0195620764. 
* వర్డ్స్ టు విన్: ఎ మోడ్రన్ ఆటోబయోగ్రఫీ (కాళీ ఫర్ ఉమెన్, 1999).  ఖాకీ షార్ట్స్ అండ్ కుంకుమపువ్వు జెండాలు: హిందూ రైట్  విమర్శ (తపన్ బసు, ప్రదీప్ దత్తా, సుమిత్ సర్కార్, సంబుద్ధ సేన్ లతో కలిసి; ఓరియంట్ లాంగ్ మన్ 1993), .
* ఉమెన్ అండ్ ది హిందూ రైట్ (ఊర్వశి బుటాలియాతో కలిసి సంయుక్తంగా సంకలనం చేశారు, 1995), .
* ఉమెన్ అండ్ రైట్ వింగ్ మూవ్ మెంట్: ఇండియన్ ఎక్స్ పీరియన్స్ (ఊర్వశి బుటాలియాతో కలిసి సంయుక్తంగా సంకలనం చేశారు, 1998), ఐఎస్ బీఎన్ 978-1856492898.
* హిందూ భార్య, హిందూ దేశం: కమ్యూనిటీ, మతం, సాంస్కృతిక జాతీయవాదం (హర్స్ట్, 2001), . 
* ఆధునిక భారతదేశంలో మహిళలు, సామాజిక సంస్కరణలు: ఒక రీడర్ (రెండు సంపుటాలు, సుమిత్ సర్కార్, 2008తో సంయుక్తంగా సంకలనం), ISBN 978-0253220493
* రెబెల్స్, వైఫ్స్, సెయింట్స్: డిజైనింగ్ అండ్ నేషన్స్ ఇన్ కలోనియల్ టైమ్స్ (యూనివర్సిటీ ఆఫ్ చికాగో ప్రెస్, 2009), ఐఎస్బీఎన్ 978-1906497293. 
* కాస్ట్ ఇన్ మోడర్న్ ఇండియా: ఎ రీడర్ (రెండు సంపుటాలు, సుమిత్ సర్కార్, పర్మినెంట్ బ్లాక్, 2013తో కలిసి సంయుక్తంగా సంకలనం), ఏఎస్ఐఎన్ B00O122Q6E. 
* వర్డ్స్ టు విన్: ది మేకింగ్ ఆఫ్ ఎ మోడ్రన్ ఆటోబయోగ్రఫీ (2014), .  
* కలకత్తా: ది స్టార్మీ డెడిక్ట్స్ (2015) శేఖర్ బందోపాధ్యాయ సంపాదకత్వంలో వచ్చింది.

## గుర్తింపులు
2004లో పశ్చిమబెంగాల్ లో ఇచ్చే అత్యున్నత సాహిత్య పురస్కారమైన బంగ్లా అకాడమీ నుంచి రవీంద్ర పురస్కారం అందుకున్నారు. 2007 మార్చిలో నందిగ్రామ్ లో పోలీసుల కాల్పులకు నిరసనగా ఆమె దానిని తిరిగి ఇవ్వాలని భావించినట్లు వార్తలు వచ్చాయి.

## మూలాలు
వర్గం:కలకత్తా విశ్వవిద్యాలయం పూర్వ విద్యార్థులు
వర్గం:జీవిస్తున్న ప్రజలు

## బాహ్య లింకులు

* శాశ్వత నల్లజాతి అయిన తానికా సర్కార్తో ఒక ఇంటర్వ్యూ
* "ఢిల్లీ హిస్టారియన్స్ గ్రూప్ పబ్లికేషన్స్ కమ్యూనలైజేషన్ ఆఫ్ ఎడ్యుకేషన్ః ది హిస్టరీ టెక్స్ట్బుక్స్ కాంట్రవర్సీ, ఎ రిపోర్ట్ ఇన్ 2002, న్యూ ఢిల్లీః జవహర్లాల్ నెహ్రూ యూనివర్సిటీ, ఇండియా
ప్రేమించొద్దు

**ప్రేమించొద్దు** 2024లో తెలుగులో విడుదలైన యూత్‌ఫుల్ ఎంటర్‌టైనర్ సినిమా. శిరిన్ శ్రీరామ్ కేఫ్ బ్యానర్‌పై శిరిన్ శ్రీరామ్ నిర్మించి, దర్శకత్వం వహించాడు. అనురూప్ రెడ్డి, దేవా మలిశెట్టి, సారిక, మానస ప్రధాన పాత్రల్లో నటించిన ఈ సినిమా ట్రైలర్‌ను జూన్ 2న నటుడు విడుదల చేసి, ఐదు భాషల్లో నిర్మించిన ఈ సినిమా తెలుగు వెర్షన్‌ను జూన్ 7న విడుదల చేశారు. 

## నటీనటులు
*అనురూప్ రెడ్డి
*దేవా మలిశెట్టి
*సారిక
*మానస
*యశ్వంత్ పెండ్యాల
*సంతోషి తాళ్ల
*సోనాలి గర్జె
*లహరి జులురి
*శ్రద్ధా సాయి
*వల్లీ శ్రీగాయత్రి
*లక్ష్మీకాంత్ దేవ్
## సాంకేతిక నిపుణులు
*బ్యానర్: శిరిన్ శ్రీరామ్ కేఫ్  
*నిర్మాత: శిరిన్ శ్రీరామ్ 
*కథ, దర్శకత్వం: శిరిన్ శ్రీరామ్ 
*స్క్రీన్‌ప్లే: షిరిన్ శ్రీరామ్, రాహుల్ రాజ్ వనం
*సంగీతం:  చైతన్య స్రవంతి 
*సినిమాటోగ్రఫీ: హర్ష కొడాలి 
*బ్యాక్‌గ్రౌండ్ మ్యూజిక్: కమ్రాన్
## పాటలు

## మూలాలు

వర్గం:2024 తెలుగు సినిమాలు
సంజోయ్ సేన్

**సంజోయ్ సేన్** (జననం 1960 డిసెంబరు 12) ఒక భారతీయ ఫుట్‌బాల్ మేనేజర్. ఆయన నాయకత్వంలో మోహన్ బగాన్ హీరో ఐ-లీగ్ 2014-15, హీరో ఫెడరేషన్ కప్ 2015-16 టైటిల్స్ గెలుచుకుంది.

## శిక్షణ వృత్తి

### ప్రయాగ్ యునైటెడ్
2010 వేసవిలో సేన్ ఐ-లీగ్ క్లబ్ ప్రయాగ్ యునైటెడ్ తో ఒప్పందం కుదుర్చుకున్నారు, ఆ సమయంలో వాటిని చిరాగ్ యునైటెడ్ స్పోర్ట్స్ క్లబ్ అని పిలిచేవారు, ఎందుకంటే అవి చిరాగ్ కంప్యూటర్స్ స్పాన్సర్ చేసి యాజమాన్యంలో ఉండేవి. తన మొదటి సీజన్లో బాధ్యతలు స్వీకరించిన తరువాత అతను ప్రయాగ్ను ఐ-లీగ్ పద్నాలుగు జట్లలో ఎనిమిదవ స్థానానికి నడిపించాడు.

### మొహమ్మదాన్ స్పోర్టింగ్ క్లబ్
మిగిలిన ఐడీ1 సీజన్కు మహమ్మద్ స్పోర్టింగ్ సేన్ ను తమ కొత్త ప్రధాన శిక్షకుడిగా నియమించింది. మిగిలిన సీజన్లో సేన్ లక్ష్యం 2వ డివిజన్ నుండి ఐ-లీగ్కు మొహమ్మదాన్ స్పోర్టింగ్తో పదోన్నతి పొందడం. శతాబ్దం నాటి జట్టు ఐ-లీగ్ 2 వ విభాగాన్ని గెలుచుకోవడంతో అతను విజయం సాధించాడు, రంగ్దజీద్తో పాటు ఐ-లీగ్ <ఐడి1] కు పదోన్నతి పొందాడు. 15 మే 2013న, అతను మొహమ్మదాన్ కోచ్ పదవికి రాజీనామా చేశాడు, తన కుమారుడు పదవ తరగతి బోర్డు పరీక్షలు సమీపిస్తున్నందున, మొహమ్మదాన్ స్పోర్టింగ్ కోచ్గా కొనసాగడం తనకు కష్టమని అతను *ది టెలిగ్రాఫ్* వెల్లడించాడు.

### మోహన్ బగాన్
2014 డిసెంబర్ 8న సేన్ మోహన్ బగాన్ కోచ్గా నియమితులయ్యారు. అతను మోహన్ బగాన్ కలిసి ఐ-లీగ్ను గెలుచుకున్నాడు. కోచ్ సుబ్రతా భట్టాచార్య ఆధ్వర్యంలో 2001-02 లో చివరిసారిగా గెలిచినప్పటి నుండి 13 సంవత్సరాల తరువాత క్లబ్ ట్రోఫీని గెలుచుకుంది. ఫైనల్లో మోహన్ బగాన్ ఐజ్వాల్ ఓడించడంతో అతను ఇండియన్ ఫెడరేషన్ కప్ను కూడా గెలుచుకున్నాడు. 2018 జనవరి 2న ఆయన రాజీనామా చేశారు.

2013 ఆగస్టు 16న, మిగిలిన సీజన్లో సేన్ మొహమ్మదాన్ ప్రధాన శిక్షకుడిగా నియమించబడ్డారు. ఆ తర్వాత 2013 డురాండ్ కప్ గెలుచుకున్నాడు, 2014 ఐఎఫ్ఏ షీల్డ్ కూడా గెలుచుకున్నాడు
## గౌరవాలు

### మేనేజర్
**మహమ్మద్**

* ఐ-లీగ్ 2 వ డివిజన్ రన్నరప్-అప్ 2013
* డురాండ్ కప్ 2013
* ఐఎఫ్ఏ షీల్డ్ 2014

**మోహన్ బగాన్**

* I-లీగ్ః 2014-15] రన్నర్స్ అప్ః 2015-16,2016-172016–17
* ఫెడరేషన్ కప్ 2015-162015–16

**వ్యక్తిగత**

* ఐ-లీగ్ యొక్క ఉత్తమ కోచ్ 2014-152014-15 ఐ-లీగ్
* 2013 ఐ-లీగ్ 2 వ డివిజన్ యొక్క ఉత్తమ కోచ్

## మూలాలు

వర్గం:జీవిస్తున్న ప్రజలు
వర్గం:1960 జననాలు
డయాబెటిక్ రెటినోపతి

డయాబెటిక్ రెటినోపతి అనేది మధుమేహం వల్ల కలిగే కంటి చూపు సమస్య.రక్తంలో చక్కెర స్థాయిలు ఎక్కువగా ఉండటం వల్ల రెటీనాలో రక్త నాళాలు దెబ్బతింటాయి. ఇది రెటీనాకు నష్టం కలిగిస్తుంది, ఇది కంటి వెనుక భాగంలో కాంతిని గ్రహించే సున్నితమైన కణజాలం.డయాబెటిక్ రెటినోపతి అనేది మధుమేహం ఉన్నవారికి దృష్టిని కోల్పోవడానికి అత్యంత సాధారణ కారణం. డయాబెటిక్ రెటినోపతి 20 సంవత్సరాలు లేదా అంతకంటే ఎక్కువ కాలం పాటు టైప్ 1 మరియు టైప్ 2 మధుమేహం ఉన్నవారిలో 80 శాతం మందిని ప్రభావితం చేస్తుంది . కనీసం 90% కొత్త కేసులలో, కంటికి సరైన చికిత్స మరియు పర్యవేక్షణతో రెటినోపతి మరియు మాక్యులోపతికి ముప్పు కలిగించే కంటి చూపు యొక్క మరింత దూకుడు రూపాలకు పురోగతిని తగ్గించవచ్చు. ఒక వ్యక్తికి ఎంత ఎక్కువ కాలం మధుమేహం ఉంటే, వ్యక్తికి డయాబెటిక్ రెటినోపతి వచ్చే అవకాశాలు ఎక్కువ. 
thumb|డయాబెటిక్ రెటినోపతి NIE
డయాబెటిక్ రెటినోపతి యొక్క ప్రారంభ దశలు సాధారణంగా ఎటువంటి లక్షణాలను కలిగి ఉండవు. కొంతమంది వ్యక్తులు తమ దృష్టిలో మార్పులను గమనిస్తారు, చదవడంలో ఇబ్బంది లేదా దూరంగా ఉన్న వస్తువులను చూడటం వంటివి. ఈ మార్పులు రావచ్చు మరియు పోవచ్చు. అయితే, వ్యాధి పురోగమించేకొద్దీ, ఈ క్రింది లక్షణాలు సంభవించవచ్చు:

* **అస్పష్టమైన దృష్టి:** ఇది డయాబెటిక్ రెటినోపతి యొక్క అత్యంత సాధారణ లక్షణం. రెటీనాలోని రక్తనాళాలు దెబ్బతిన్నప్పుడు, అవి ద్రవం మరియు రక్తాన్ని లీక్ చేయవచ్చు, ఇది దృష్టిని అస్పష్టం చేస్తుంది.
* **[[ఫ్లోటర్|ఫ్లోటర్స్]] లేదా డార్క్ స్పాట్స్ చూడటం:** ఫ్లోటర్స్ అనేవి మీ దృష్టిలో కనిపించే చిన్న, చలించే నల్లటి లేదా బూడిద రంగు మచ్చలు. రెటీనాలోని రక్తనాళాల నుండి రక్తం లీక్ అయినప్పుడు అవి ఏర్పడతాయి. డార్క్ స్పాట్స్ రెటీనా నుండి చనిపోయిన కణాల వల్ల కలుగుతాయి.
* **రాత్రిపూట చూడటం కష్టం:** డయాబెటిక్ రెటినోపతి రెటీనాలోని కాంతి-సెన్సిటివ్ కణాలను దెబ్బతీస్తుంది, ఇది తక్కువ కాంతి పరిస్థితుల్లో చూడటం కష్టతరం చేస్తుంది.
* **రంగులను వేరు చేయడంలో ఇబ్బంది:** డయాబెటిక్ రెటినోపతి రెటీనా యొక్క రంగు-సెన్సిటివ్ కణాలను కూడా దెబ్బతీస్తుంది, ఇది ఎరుపు మరియు ఆకుపచ్చ రంగులను వేరు చేయడంలో ఇబ్బంది కలిగిస్తుంది.

టైప్ 1, టైప్ 2 మరియు జెస్టేషనల్ డయాబెటిస్ (గర్భధారణ సమయంలో అభివృద్ధి చెందే ఒక రకమైన మధుమేహం) ఉన్న వ్యక్తులతో సహా - ఏ రకమైన డయాబెటిస్ ఉన్న వారైనా డయాబెటిక్ రెటినోపతిని రావచ్చు. నాన్-ప్రొలిఫెరేటివ్ డయాబెటిక్ రెటినోపతి (NPDR) యొక్క ప్రారంభ దశలలో, సాధారణ పర్యవేక్షణ మాత్రమే చికిత్స అవసరం కావచ్చు.అధునాతన దశలలో, లేజర్ చికిత్స లేదా శస్త్రచికిత్స అవసరం కావచ్చు. లేజర్ చికిత్స అసాధారణ రక్తనాళాలను నాశనం చేయడానికి మరియు మరింత నష్టాన్ని నివారించడానికి ఉపయోగించబడుతుంది. శస్త్రచికిత్స తీవ్రమైన రెటీనా నష్టం లేదా రక్తస్రావం ఉన్న సందర్భాలలో అవసరం కావచ్చు.

## మూలాలు


వర్గం:కంటి వ్యాధులు
బిక్కిపళ్ళు

అరుదైన బిక్కి పళ్లకోసం నగర వాసులు అడవి బాట పడుతున్నారు. ఏభయ్ ఏళ్ళకింద మన రాష్ట్రంలో పల్లెల చుట్టూతా చిట్టడవులు, open forestలు.  కలేకాయలు, రేగుపళ్ళు, బలుసుకాయలు, రకరకాల అడవిపళ్ళ చెట్లు, కాయలు, పళ్ళతో. ఇప్పుడు కనుమరుగవుతున్నాయి. నేటితరానికి తెలియని ఎన్నో అపురూపమైన, అద్భుతమైన చెట్లు ఇప్పుడు కనిపించవు. అంతరించిపోతున్న చెట్లలో బిక్కిపండ్ల  చెట్లు ఉన్నాయి. అంధ్రదేశం అన్ని ప్రాంతాలలో చిట్టడవుల్లో, నల్లమల అడవుల్లో బిక్కిపళ్ళు మార్చి -ఆగస్టు మధ్య కాస్తాయి. ఈ అడవి చెట్టు ఆకుపచ్చని బూడిదరంగులో ఉంటుంది. ఈ చెట్టు కొయ్యతో దువ్వెనలు, ఆటబొమ్మలు చేస్తారు. ఒక్కో ప్రాంతంలో దీన్ని ఒక్కో పేరుతొ వ్యవహరిస్తారు. బిక్కే, అడవి బిక్కే, కడుబిక్కెమర, కంబి వగయిరా. ఆగ్లంంలో INDIAN BOXWOOD TREE అంటారు. దీని శాస్త్రీయ నామం "గార్డెనియాలాటిఫోనియ ఐటన్" భారత, శ్రీలంక దేశాలలో ఈ చెట్టు కనిపిస్తుంది. షుమారు 20 అడుగులు పెరుగుతుంది. సపోట చెట్టు ఆకుల్లాగా దీని ఆకులు ఉంటాయి. ఈ చెట్టును ఆశ్రయించుకొని పరాన్న జీవులయిన లతలు(బదనికలు) పెరుగుతాయి.

బిక్కికాయలు జామ పిందెలంత ఉంటాయి. మధురంగా ఉండే ఈ పండ్ల గుజ్జు సపోటా పళ్ళ గుజ్జునుపోలి ఉంటుంది. బిక్కిపళ్ళు  తింటే శరీరంలో పేరుకుపోయిన మలినాలు పోతాయని పెద్దలు అంటారు. ఇప్పుడు ప్రకృతి వరాలైన బిక్కిపండ్ల లాంటి పండ్లను మనం దూరం చేసుకున్నాము. నెల్లూరు జిల్లా ఉదయగిరి అటవీ ప్రాంతాలలో బిక్కి పండ్లు కాస్తాయి. 50 ఏళ్ళ క్రితంవరకూ పల్లెలకు దగ్గర్లో అడవులలో ఉన్న ఈ బిక్కి చెట్లు , ఇపుడు కనుమరుగై, దట్టమైన అటవీ ప్రాంతాలలోనే కనిపిస్తున్నాయి.

## మూలాలు
1.Flora of Peninsular India, Indian Institute of Sciences, అధునాతన శోధన.

2. తూర్పుకనుమల వృక్షసంపుటం

3, పుల్లయ్య, ఇతరులు.

వర్గం:పండ్లు
డెహ్రాడూన్ లోక్‌సభ నియోజకవర్గం

**డెహ్రాడూన్ లోక్‌సభ నియోజకవర్గం** ఉత్తర ప్రదేశ్ రాష్ట్రంలోని పూర్వ లోక్‌సభ నియోజకవర్గాలలో ఒకటి. ఈ నియోజకవర్గం 1976లో ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా లోక్‌సభ నియోజకవర్గాల పునర్విభజనలో భాగంగా 1977లో  భాగంగా రద్దు చేయబడింది.

## ఎన్నికైన సభ్యులు

## ఎన్నికల ఫలితాలు

### సార్వత్రిక ఎన్నికలు, 1957

### సార్వత్రిక ఎన్నికలు, 1962

### సార్వత్రిక ఎన్నికలు, 1967

### సార్వత్రిక ఎన్నికలు, 1971

## మూలాలు

## బయటి లింకులు
వర్గం:లోక్‌సభ మాజీ నియోజకవర్గాలు
హాపూర్ లోక్‌సభ నియోజకవర్గం

**హాపూర్ లోక్‌సభ నియోజకవర్గం** ఉత్తర ప్రదేశ్ రాష్ట్రంలోని పూర్వ లోక్‌సభ నియోజకవర్గాలలో ఒకటి. ఈ నియోజకవర్గం 2002లో ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా లోక్‌సభ నియోజకవర్గాల పునర్విభజనలో భాగంగా 2008లో భాగంగా రద్దు చేయబడింది.

## అసెంబ్లీ నియోజకవర్గాలు

### 1976-2008

# ఘజియాబాద్
# మురాద్‌నగర్
# మోడీనగర్
# హాపూర్
# గర్హ్ముక్తేశ్వర్

## ఎన్నికైన సభ్యులు

## మూలాలు

## బయటి లింకులు
వర్గం:లోక్‌సభ మాజీ నియోజకవర్గాలు
మ్యూజిక్ షాప్ మూర్తి

**మ్యూజిక్ షాప్ మూర్తి** 2024లో తెలుగులో విడుదలైన సినిమా. ఫ్లై హై సినిమాస్ బ్యానర్‌పై హర్ష గారపాటి, రంగారావు గారపాటి నిర్మించిన ఈ సినిమాకు శివ పాలడుగు దర్శకత్వం వహించాడు. అజయ్ ఘోష్, చాందినీ చౌదరి, ఆమని, అమిత్ శర్మ, భాను చందర్ ప్రధాన పాత్రల్లో నటించిన ఈ సినిమా టీజర్‌ను ఏప్రిల్ 20న, ట్రైలర్‌ను మే 31న విడుదల చేసి, సినిమాను జూన్ 14న విడుదల చేశారు. 

## నటీనటులు
* మూర్తి గా అజయ్ ఘోష్ 
* అంజన గా చాందిని చౌదరి 
*ఆమని
*భాను చందర్
* అమిత్ శర్మ
* దయానంద్ రెడ్డి

## సాంకేతిక నిపుణులు
*బ్యానర్: ఫ్లై హై సినిమాస్ 
*నిర్మాత: హర్ష గారపాటి, రంగారావు గారపాటి 
*కథ, స్క్రీన్‌ప్లే, దర్శకత్వం: శివ పాలడుగు    
*సంగీతం: పవన్   
*సినిమాటోగ్రఫీ: శ్రీనివాస్ బెజుగం 
* ఎడిటర్‌: బొంతల నాగేశ్వర రెడ్డి

## మూలాలు

## బయటి లింకులు
* 

వర్గం:2024 తెలుగు సినిమాలు
అర్చన చందోక్

**అర్చన** అని పిలవబడే **అర్చన చందోక్**, ఒక భారతీయ టెలివిజన్ ౠ, నటి,  రేడియో జాకీ, అర్చన చందోక్, ప్రధానంగా తమిళ చలనచిత్ర పరిశ్రమలో పనిచేశారు .

## కెరీర్

### టెలివిజన్
1999 సెప్టెంబరులో అర్చన చందోక్, పాఠశాలలో చదువుతున్నప్పుడు జయ టీవీ వార్తలు చదివే అవకాశం లభించింది. దీంతోఅర్చన చందోక్, కొన్ని సంవత్సరాలు పాటు జయ టీవీలో ప్రసారమైన వార్తలు చదివింది. తరువాత అర్చన చందోక్, సన్ టీవీ వెళ్లి, అక్కడ ఆమె *కామెడీ టైమ్*  ఇళమై పుధుమై లాంటి హాస్య కార్యక్రమాలను నిర్వహించింది. మే 2007లో, కుటుంబ సభ్యులను చూసుకోవడానికి అర్చన చందోక్, సన్ టీవీ ని విడిచిపెట్టింది.   &#x5B;**&#x5D;

ఒక సంవత్సరం విరామం తరువాత అర్చన చందోక్, 2008లో స్టార్ విజయ్ చానల్లో చేరి, 2014 వరకు నమ్మ వీటు కళ్యాణానికి అనే టెలివిజన్ కార్యక్రమం నిర్వహించింది. 2015 సెప్టెంబరులో, జీ తమిళ్ అతిర్ష్టా లక్ష్మి షో చేయడానికి ఆమెను ఎంపిక చేసింది. మరుసటి సంవత్సరం, అర్చన చందోక్, కె. భాగ్యరాజ్  ఖుష్బులతో కలిసి *జూనియర్ సూపర్ స్టార్* అనే హాస్య కార్యక్రమంలో న్యాయనిర్ణేతగా కనిపించింది. ఆమె పళ్ళు తమిళ సినిమాలలో నటించింది. ఆమె నటించిన సినిమాలు ప్రజాభిమానం పొందాయి.  &#x5B;&#x5D;

## నటించిన సినిమాలు

## టెలివిజన్

### టెలివిజన్ హోస్ట్

### రియాలిటీ షోలు

### టెలివిజన్ సీరియల్స్

### రేడియో

### యూట్యూబ్

### వాక్యత

### అవార్డు ప్రదర్శనలు  ప్రత్యక్ష ప్రదర్శనలు

## అవార్డులు  నామినేషన్లు

### టెలివిజన్ అవార్డులు

### చలనచిత్ర పురస్కారాలు

## మూలాలు

వర్గం:తమిళ సినిమా నటీమణులు
వర్గం:జీవిస్తున్న ప్రజలు
నానా పటోల్

**నానా ఫల్గున్ రావు పటోల్** (జననం 1963 జూన్ 5) ఒక భారతీయ రాజకీయ నాయకుడు, ఆయన 2021 ఫిబ్రవరి 5 నుండి మహారాష్ట్ర ప్రదేశ్ కాంగ్రెస్ కమిటీ అధ్యక్షుడిగా కొనసాగుతున్నాడు. ఈ నియామకానికి ముందు ఆయన మహారాష్ట్ర శాసనసభ స్పీకర్గా ఉన్నాడు.

భారత పార్లమెంటు మాజీ సభ్యుడు (16వ లోక్సభ) ఆయన బిజెపికి ప్రాతినిధ్యం వహించాడు. ఆయన లోక్‌సభలో భండారా-గోండియా నుండి ప్రాతినిధ్యం వహించాడు. 2017లో ఆయన బిజెపి పార్టీకి, లోక్‌సభకు రాజీనామా చేసాడు. 2018 జనవరి 11వ తేదీన ఆయన తిరిగి కాంగ్రెస్ పార్టీలో చేరాడు.

## రాజకీయ జీవితం
2014 లోక్‌సభ ఎన్నికల్లో, ఆయన బిజెపి/ఎన్డిఎ అభ్యర్థిగా ఈ నియోజకవర్గం నుండి పోటీ చేసి, అప్పటి కేంద్ర మంత్రి ప్రఫుల్ పటేల్ని 149,254 ఓట్ల తేడాతో ఓడించి విజయం సాధించాడు. 2009 నుండి 2014 వరకు ఆయన సకోలి శాసనసభ సభ్యుడిగా పనిచేసాడు. ఒబిసి హక్కుల కోసం వాదించినందుకు ప్రసిద్ధి చెందిన ఆయన మహారాష్ట్ర శాసనసభ ప్రతిపక్ష నాయకుడిగా కూడా పనిచేసాడు. రైతు విధానాలపై బీజేపీ ద్వంద్వ ప్రమాణాలను పేర్కొంటూ తన రాజీనామా లేఖను స్పీకర్ సుమిత్ర మహాజన్ సమర్పించడం ద్వారా తన లోక్‌సభ సభ్యత్వానికి రాజీనామా చేసాడు. తరువాత ఆయన భారత జాతీయ కాంగ్రెస్లో తిరిగి చేరి అఖిల భారత కిసాన్ కాంగ్రెస్ జాతీయ ఛైర్మన్ గా నియమితులయ్యాడు.

### పదవులు

* 1990: భండారా జిల్లా పరిషత్ సభ్యుడు సంగడి జిల్లా పరిషత్ నియోజకవర్గం, భండారా జిల్లా 
* 1999-2014 మే: సభ్యుడు, రాష్ట్ర శాసనసభ, మహారాష్ట్ర (3 పర్యాయాలు) 
* 2014 మే: 16వ లోక్‌సభ ఎన్నిక 
* 2018 సెప్టెంబరు: ఛైర్మన్, అఖిల భారత కిసాన్ కాంగ్రెస్  
* 2014 సెప్టెంబరు 1 నుండిః సభ్యుడు, సైన్స్ & టెక్నాలజీ స్టాండింగ్ కమిటీ, పర్యావరణం & అడవులు
* 2019 అక్టోబరు: భారత జాతీయ కాంగ్రెస్ పార్టీ అభ్యర్థిగా సకోలి మహారాష్ట్ర రాష్ట్ర అసెంబ్లీ ఎన్నికలలో పోటీ చేసి విజయం సాధించాడు. 
* 2019: మహావికాస్ అఘాడి ఏర్పడినందున కాంగ్రెస్-ఎన్సిపి-శివసేన ఎన్నికల తరువాత పొత్తు పెట్టుకొని ఎటువంటి పోటీ లేకుండా రాష్ట్ర అసెంబ్లీ స్పీకర్ గా ఎన్నికయ్యాడు.
* 2021 ఫిబ్రవరి: మహారాష్ట్ర ప్రదేశ్ కాంగ్రెస్ కమిటీ అధ్యక్షుడిగా నానా పటోల్ నియమితులయ్యాడు.

## మూలాలు

వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:1963 జననాలు
ద్రవిడ పెరవై

**ద్రవిడ పెరవై** (ద్రావిడన్ ఫ్రంట్) అనేది పుదుచ్చేరిలోని రాజకీయ పార్టీ. ద్రవిడ పెరవై 1996లో ద్రవిడ మున్నేట్ర కజగం నుండి విడిపోయిన వర్గంచే స్థాపించబడింది. పార్టీ "గ్రీన్" పార్టీ అని పేర్కొంది. ఎన్. నందివర్మన్ ప్రస్తుతం పార్టీ ప్రధాన కార్యదర్శిగా ఉన్నాడు. తమిళులను ఏకం చేయడానికి, తమిళ సంస్కృతిని సుసంపన్నం చేయడానికి శాస్త్రీయ దృక్పథాన్ని అందించడానికి ద్రవిడ పెరవై పార్టీ కృషి చేస్తుంది. భారతీయ నదుల అనుసంధానం, సేతుసముద్రం షిప్పింగ్ కెనాల్ ప్రాజెక్ట్, ఇండో- థాయిలాండ్ జాయింట్ వెంచర్ అయిన టెన్త్ డిగ్రీ కెనాల్ వంటి జాతీయ ప్రాజెక్టుల కోసం పార్టీ "గ్రీన్" అని చెప్పుకున్నప్పటికీ పోరాడింది. తమిళనాడు, తమిళులను ప్రభావితం చేసే భవిష్యత్ ఖండాంతర, తీరప్రాంత మార్పుల గురించి ద్రవిడ పెరవై పార్టీ ఆందోళన చెందుతోంది. ద్రావిడ పేరవై వారు శ్రీలంకలో " తమిళ పోరాటం"గా సూచించే దానికి మద్దతు ఇస్తుంది.

ద్రవిడ పేరవై అనేది అన్ని ఎన్నికల మార్గాలలో మహిళలకు లింగ న్యాయం సమాన ప్రాతినిధ్యాన్ని కల్పించడం, దేశంలో సంపూర్ణ నిషేధాన్ని అమలు చేయడమే పార్టీ. అన్ని రకాల జూదం, మాంసం వ్యాపారం, పిల్లలు, మహిళలపై వేధింపులు, కట్టుదిట్టమైన కార్మిక పద్ధతులు, వరకట్న వ్యవస్థ, మూఢనమ్మకాలు, అవినీతి, నేరాలీకరణకు అంతం పలకాలని పార్టీ కోరుకుంటోంది.

మాజీ రక్షణ మంత్రి జార్జ్ ఫెర్నాండెజ్‌ను సోషలిస్టు ఉద్యమంతో సుదీర్ఘకాలంగా అనుబంధం ఉన్న కారణంగా పార్టీ "సోషలిజం అంతర్జాతీయ టార్చ్-బేరర్"గా అభివర్ణించింది. భారత యూనియన్‌లోని కారైకల్‌కు ప్రత్యేక కేంద్ర పాలిత ప్రాంతం కోసం పార్టీ కూడా ఉద్యమానికి నాయకత్వం వహిస్తుంది.

## మూలాలు

## బాహ్య లింకులు
* ద్రవిడ పేరవై
* https://web.archive.org/web/20170915004316/http://dravidaperavai.org.in/

వర్గం:1996 స్థాపితాలు
వర్గం:భారతదేశ రాజకీయ పార్టీలు
వర్గం:పుదుచ్చేరి
మాహే సోషలిస్ట్ పార్టీ

**మహే సోషలిస్ట్ పార్టీ** అనేది ఫ్రెంచ్ భారతదేశంలోని మాహేలోని రాజకీయ పార్టీ. ఈ పార్టీ ఇండియన్ సోషలిస్ట్ పార్టీకి చెందిన ఒక యూనిట్. ఎడ్వర్డ్ గౌబెర్ట్‌కి చెందిన సోషలిస్ట్ పార్టీ ఆఫ్ ఫ్రెంచ్ ఇండియాతో దీనికి ఎలాంటి లింకులు లేవు. రాఘవన్ మంగళత్ పార్టీ కార్యదర్శిగా ఉన్నాడు.

1948లో మహేలో జరిగిన తిరుగుబాటులో మహే సోషలిస్ట్ పార్టీ ప్రముఖ పాత్ర పోషించింది. దాని నాయకులను పలువురు అరెస్టు చేశారు. రాఘవన్ మంగళత్ తిరుగుబాటులో అతని పాత్రకు ఇరవై సంవత్సరాల జైలు శిక్ష విధించబడింది. మాహె సోషలిస్ట్ పార్టీ భారతదేశంలోని పోర్చుగీస్, ఫ్రెంచ్ సెటిల్‌మెంట్ల ప్రజల ప్రతినిధుల ఉమ్మడి సమావేశంలో పాల్గొంది, 1951 మేలో గోవా, ఫ్రెంచ్ ఇండియాలను స్వతంత్ర భారతదేశంలో విలీనం చేయడానికి మద్దతుగా ఏర్పడిన పార్టీల సంఘం.

1959 ఆగస్టు పాండిచ్చేరి ప్రతినిధి అసెంబ్లీ ఎన్నికల్లో మహేకు కేటాయించిన మూడు స్థానాల్లో ఒకదానిని మహే సోషలిస్ట్ పార్టీ గెలుచుకుంది.

## ఇవికూడా చూడండి

* ఫ్రెంచ్ ఇండియా సోషలిస్ట్ పార్టీ

## మూలాలు

వర్గం:భారతదేశ రాజకీయ పార్టీలు
వర్గం:పుదుచ్చేరి
కిరణ్ చౌదరి

**కిరణ్ చౌదరి** (జననం 5 జూన్ 1955) భారత జాతీయ కాంగ్రెస్ రాజకీయవేత్త. ఆమె తోషమ్ విధాన సభ నియోజకవర్గం నుండి ఎమ్మెల్యే. అలాగే హర్యానా విధాన సభ కాంగ్రెస్ శాసనసభాపక్ష సభ్యురాలు. ఈ స్థానానికి ఆమె మామ బన్సీ లాల్, భర్త దివంగత సురేందర్ సింగ్ కూడా శాసనసభలో ప్రాతినిధ్యం వహించారు.

## మూలాలు
వర్గం:హర్యానా ఎమ్మెల్యేలు 2019–2024
వర్గం:హర్యానా ఎమ్మెల్యేలు 2014–2019
వర్గం:భారత జాతీయ కాంగ్రెస్ నాయకులు
వర్గం:1955 జననాలు
వర్గం:భారత మహిళా రాజకీయ నాయకులు
వర్గం:హర్యానా
నేషనల్ డెమోక్రటిక్ ఫ్రంట్ (ఫ్రెంచ్ ఇండియా)

**నేషనల్ డెమోక్రటిక్ ఫ్రంట్** అనేది ఫ్రెంచ్ భారతదేశంలో ఒక రాజకీయ సంకీర్ణం. సంకీర్ణంలో సోషలిస్టులు, కమ్యూనిస్టుల మధ్య చీలిక ఏర్పడే వరకు ఈ ఉద్యమం కొంతకాలం కాలనీలో రాజకీయ రంగాన్ని ఆధిపత్యం చేసింది.

నేషనల్ డెమోక్రటిక్ ఫ్రంట్ 1946 జనవరిలో స్థాపించబడింది. ఫ్రంట్‌లో కమ్యూనిస్టులు, సోషలిస్టులు, మహాజన్ సభ, *పోరాట* బృందం (అల్జీరియా నుండి ఫ్రెంచ్ ఇండియాకు వచ్చిన జూలియన్ అడిసియం నేతృత్వంలో) ఉన్నారు.

నేషనల్ డెమోక్రటిక్ ఫ్రంట్ 1946 మున్సిపల్, రిప్రజెంటేటివ్ అసెంబ్లీ, ఫ్రెంచ్ నేషనల్ అసెంబ్లీ ఎన్నికలలో పోటీ చేసింది. నేషనల్ డెమోక్రటిక్ ఫ్రంట్ 1946 ఎన్నికల మేనిఫెస్టో ఫ్రెంచ్ యూనియన్‌లో ఫ్రెంచ్ ఇండియా పూర్తి స్వయంప్రతిపత్తి కలిగిన యూనిట్‌గా మారాలని పిలుపునిచ్చింది. 1946 ఫ్రెంచ్ భారత ప్రతినిధి అసెంబ్లీ ఎన్నికలలో నేషనల్ డెమోక్రటిక్ ఫ్రంట్ 44 సీట్లలో 30 గెలుచుకుంది. ఎన్నికైన నేషనల్ డెమోక్రటిక్ ఫ్రంట్ అభ్యర్థులలో కమ్యూనిస్ట్ నాయకుడు వి. సుబ్బయ్య కూడా ఉన్నాడు. 1946 జూన్ 23 మునిసిపల్ ఎన్నికలలో నేషనల్ డెమోక్రటిక్ ఫ్రంట్ ఫ్రెంచ్ ఇండియాలోని మొత్తం 22 మునిసిపాలిటీలను కైవసం చేసుకుంది, ఎన్నికలలో ఉన్న 122 మునిసిపల్ సీట్లలో 101 గెలుచుకుంది. నేషనల్ డెమోక్రటిక్ ఫ్రంట్ నాయకుడు కమల్ ఘోష్ చందర్‌నాగోర్ మేయర్ అయ్యాడు. 1946 నవంబరులో ఫ్రెంచ్ నేషనల్ అసెంబ్లీకి జరిగిన ఎన్నికలలో నేషనల్ డెమోక్రటిక్ ఫ్రంట్ అభ్యర్థి లాంబెర్ట్ సరవనే ఫ్రెంచ్ ఇండియా సీటును గెలుచుకున్నాడు.

1947 జూలైలో ఎడ్వర్డ్ గౌబెర్ట్, అతని అనుచరులు నేషనల్ డెమోక్రటిక్ ఫ్రంట్ నుండి విడిపోయి ఫ్రెంచ్ ఇండియా సోషలిస్ట్ పార్టీని స్థాపించారు. గౌబెర్ట్ కొత్త పార్టీ త్వరగా ఫ్రెంచ్ వలస పరిపాలన మద్దతును పొందింది. నేషనల్ డెమొక్రాటిక్ ఫ్రంట్‌లో మిగిలి ఉన్న ప్రాంతం ఫ్రెంచ్ ఇండియా కమ్యూనిస్ట్ పార్టీ ఆధిపత్యంలోకి వచ్చింది.

## మూలాలు

వర్గం:1946 స్థాపితాలు
వర్గం:భారతదేశ రాజకీయ పార్టీలు
వర్గం:పుదుచ్చేరి
సురేందర్ సింగ్

**చౌదరి సురేందర్ సింగ్** (1946 నవంబరు 15  - 2005 మార్చి 31) హర్యానా వికాస్ పార్టీకి చెందిన భారతీయ రాజకీయ నాయకుడు. 1996, 1998లలో రెండుసార్లు లోక్‌సభలో భివానీ నియోజకవర్గానికి ప్రాతినిధ్యం వహించాడు, రాజ్యసభ సభ్యుడు 1986-1992, అలాగే రెండుసార్లు హర్యానా విధాన సభలో తోషమ్ నుంచి ప్రాతినిధ్యం వహించాడు. ఆయన మరణం కారణంగా జరిగిన తోషమ్ ఉప ఎన్నికలో ఆయన భార్య కిరణ్ చౌదరి విజయం సాధించింది.

## విద్య
ఆయన చండీగఢ్ లోని పంజాబ్ విశ్వవిద్యాలయంలో చదువుకున్నాడు. ఆయన మాస్టర్ ఆఫ్ ఆర్ట్స్ తో పాటు, బ్యాచిలర్ ఆఫ్ లా పూర్తి చేసాడు.

## వృత్తి
న్యాయవాది, వ్యవసాయదారుడు అయిన ఆయన హర్యానా మాజీ ముఖ్యమంత్రి బన్సీ లాల్ కుమారుడు.

ఆయన బార్ అసోసియేషన్ భివానీ, బార్ కౌన్సిల్ ఆఫ్ పంజాబ్ అండ్ హర్యానా, చండీగఢ్, 1978, బార్ కౌన్సిల్ అఫ్ పంజాబ్ అండ్ హర్యాన హైకోర్టు ఛైర్మన్, ఎగ్జిక్యూటివ్ కౌన్సిల్, కురుక్షేత్ర యూనివర్సిటీ, హిస్సార్, ఇండియన్ ఒలింపిక్ అసోసియేషన్, ఆల్ ఇండియా కాంగ్రెస్ కమిటీ, ఇందిరా, హర్యానా కాంగ్రెస్ కమిటీ సభ్యులుగా కూడా పనిచేసాడు.

## పదవులు
1971-73 జనరల్-సెక్రటరీ, జిల్లా కాంగ్రెస్ కమిటీ, భివానీ

1973-77 కోశాధికారి, భారత యువజన కాంగ్రెస్

1977-86 సభ్యుడు, హర్యానా విధాన సభ

1982-83 కేబినెట్ మంత్రి, వ్యవసాయం, వన్యప్రాణుల సంరక్షణ, హర్యానా

1986-92 సభ్యుడు, రాజ్యసభ

* సభ్యుడు, పిటిషన్ల కమిటీ
* సభ్యుడు, హౌస్ కమిటీ
* సభ్యుడు, సంప్రదింపుల కమిటీ, పౌర విమానయాన మంత్రిత్వ శాఖ
* సభ్యుడు, సంప్రదింపుల కమిటీ, రక్షణ మంత్రిత్వ శాఖ

1989-90 సభ్యుడు, పబ్లిక్ అకౌంట్స్ కమిటీ

1996: 11వ లోక్‌సభకు ఎన్నికయ్యాడు

1996-97 సభ్యుడు, మానవ వనరుల అభివృద్ధి కమిటీ

* సభ్యుడు, రైల్వే కన్వెన్షన్ కమిటీ
* సభ్యుడు, హిందీ సలహాకర్ సమితి, పర్యావరణ, అటవీ మంత్రిత్వ శాఖ
* సభ్యుడు, సైన్స్ అండ్ టెక్నాలజీ, పర్యావరణం, అడవుల కమిటీ
* సభ్యుడు, సంప్రదింపుల కమిటీ, రక్షణ మంత్రిత్వ శాఖ

1998: 12వ లోక్‌సభకు 2వ సారి తిరిగి ఎన్నికయ్యాడు

1998-99 సభ్యుడు, సబార్డినేట్ లెజిస్లేషన్ కమిటీ

* సభ్యుడు, పబ్లిక్ అండర్టేకింగ్స్ కమిటీ
* సభ్యుడు, కమ్యూనికేషన్స్ కమిటీ టెలికాం శాఖపై దాని సబ్ కమిటీ 'ఎ'
* సభ్యుడు, సంప్రదింపుల కమిటీ, పౌర విమానయాన మంత్రిత్వ శాఖ

## మరణం
2005 మార్చి 31న ఉత్తర ప్రదేశ్ సహారన్పూర్ జిల్లాలో అత్యవసర ల్యాండింగ్ సమయంలో హెలికాప్టర్ ప్రమాదంలో ప్రముఖ పారిశ్రామికవేత్త, విద్యుత్ మంత్రి ఓం ప్రకాష్ జిందాల్ తో పాటు 59 ఏళ్ల సురేందర్ సింగ్ కూడా మరణించాడు. ఆయనకు భార్య కిరణ్ చౌదరి, కుమార్తె శ్రుతి చౌదరి ఉన్నారు.

## మూలాలు
వర్గం:హర్యానా
వర్గం:1946 జననాలు
వర్గం:2005 మరణాలు
వర్గం:రాజ్యసభ సభ్యులు
వర్గం:విమాన ప్రమాదాల్లో మరణించినవారు
వర్గం:భారత జాతీయ కాంగ్రెస్ నాయకులు
వర్గం:11వ లోక్‌సభ సభ్యులు
వర్గం:12వ లోక్‌సభ సభ్యులు
బహుజన్ సమాజ్ పార్టీ (కైంత్)

**బహుజన్ సమాజ్ పార్టీ కైంత్** అనేది పంజాబ్‌లోని బహుజన్ సమాజ్ పార్టీ చీలిక సమూహం. 2004 అక్టోబరు 30న బహుజన్ సమాజ్ పార్టీ స్థాపించబడింది. బహుజన్ సమాజ్ పార్టీ (కైంత్)కి సత్నామ్ సింగ్ కైంత్ (ఉదా: ఎంపీ, డెమోక్రటిక్ బహుజన్ సమాజ్ మోర్చా మాజీ అధ్యక్షుడు) నాయకత్వం వహిస్తున్నాడు. కైంత్ 2004 లోక్‌సభ ఎన్నికలకు ముందు తిరిగి బిఎస్పీలో చేరాడు, కానీ తర్వాత బహిష్కరించబడ్డాడు.

## మూలాలు

వర్గం:2004 స్థాపితాలు
వర్గం:పంజాబ్
వర్గం:భారతదేశ రాజకీయ పార్టీలు
భారతి లోక్ లెహర్ పార్టీ

**భారతీ లోక్ లెహర్ పార్టీ** అనేది పంజాబ్ రాష్ట్రంలోని రాజకీయ పార్టీ. బహుజన్ సమాజ్ పార్టీ నుండి విడిపోయి 2004 ఫిబ్రవరిలో ఈ పార్టీ స్థాపించబడింది. భారతి లోక్ లెహర్ పార్టీ వ్యవస్థాపకులు బిఎస్పీలో విలీనమైన డెమోక్రటిక్ బహుజన్ సమాజ్ మోర్చా నాయకులు. దళితుల ప్రయోజనాల కోసం పార్టీ పనిచేస్తుందన్నారు. ఆ పార్టీ నాయకుడు మనోహర్ లాల్ మహే.

## మూలాలు

వర్గం:2004 స్థాపితాలు
వర్గం:పంజాబ్
వర్గం:భారతదేశ రాజకీయ పార్టీలు
దళిత కిసాన్ దళ్

**దళిత్ కిసాన్ దళ్** (దళిత రైతుల పార్టీ) అనేది పంజాబ్‌లోని రాజకీయ పార్టీ. లోక్ భలాయ్ పార్టీ 2001 నుండి విడిపోయిన సమూహంగా పార్టీ ఏర్పడింది, ఖమనో, మచ్చివార, రోపర్, సమ్రాలాలోని లోక్ భలాయ్ పార్టీ నుండి కార్యకర్తలు విడిపోయారు. 2001 నాటికి దళిత కిసాన్ దళ్ ప్రధాన కార్యదర్శి భిందర్ సింగ్ రన్వాన్, పార్టీ అధ్యక్షుడు ఇక్బాల్ సింగ్ కపుర్తలా. రైతులు, దళితులకు మెరుగైన పరిస్థితుల కోసం పోరాడుతుందని పార్టీ పేర్కొంది.

## మూలాలు

వర్గం:2001 స్థాపితాలు
వర్గం:పంజాబ్
వర్గం:భారతదేశ రాజకీయ పార్టీలు
హర్యానా వికాస్ పార్టీ

**హర్యానా వికాస్ పార్టీ** (HVP) అనేది భారతదేశంలోని హర్యానా రాష్ట్రంలో ఒక రాజకీయ పార్టీ. దీని అధ్యక్షుడు బన్సీ లాల్ కాగా, ప్రధాన కార్యదర్శి చౌదరి సురేందర్ సింగ్.

1996లో భారత జాతీయ కాంగ్రెస్తో విడిపోయిన తరువాత, బన్సీ లాల్ హర్యానా వికాస్ పార్టీని ఏర్పాటు చేసాడు, మద్య నిషేధానికి వ్యతిరేకంగా ఆయన చేసిన ప్రచారం అదే సంవత్సరం జరిగిన అసెంబ్లీ ఎన్నికలలో ఆయనను అధికారంలోకి తీసుకువచ్చింది. అయితే, 2004 అక్టోబరు 14న హెచ్. వి. పి. భారత జాతీయ కాంగ్రెస్ పార్టీలో విలీనం అయ్యింది.

## ఎన్నికల పనితీరు

### సాధారణ ఎన్నికల ఫలితాలు

### హర్యానా శాసనసభ ఎన్నికలు

## మూలాలు

వర్గం:2004 భారత సార్వత్రిక ఎన్నికలు
వర్గం:హర్యానా
వర్గం:భారతదేశ రాజకీయ పార్టీలు
వర్గం:భారత జాతీయ కాంగ్రెస్
వర్గం:2004లో స్థాపించబడిన రాజకీయ పార్టీలు